Η μητέρα μου Μαρία Σουρμελή Κατσανέβα, ήταν το δεύτερο παιδί από έξι αδέρφια της οικογένειας του Ιορδάνη και Δέσποινας Σουρμέλη από την Κερασούντα του Πόντου.Με την προσφυγιά του 1922, σε πολύ μικρή ηλικία ξεριζώθηκε από τον τόπο της και μαζί με τη μητέρα και τα αδέρφια της εγκαταστάθηκαν στην Καλλιθέα. Ο πατέρας Ιορδάνης ήταν αιχμάλωτος βαθιά στη Μικρά Ασία και κανένας δε γνώριζε για την τύχη του. Η οικογένεια που ευημερούσε στον Πόντο, ήρθε εδώ χωρίς τίποτα εκτός από τα ρούχα τους. Τα παιδιά μεγάλωσαν με χίλιες δυο δυσκολίες και όλοι τους σπούδασαν και πρόκοψαν. Η μητέρα μου τέλειωσε τη Νομική Αθηνών το 1936 με λίαν καλώς και ήταν η δεύτερη γυναίκα δικηγορίνα στην Ελλάδα. Ασχολήθηκε με τη δωρεάν υποστήριξη ανηλίκων και έγινε γενική γραμματέας της Εταιρείας Προστασίας Ανηλίκων. Λόγια και πολυγραφότατη, έδινε διαλέξεις και έγραφε άρθρα για τον Πόντο και διάφορα άλλα θέματα κοινωικής ευαισθησίας. Πιο κάτω παρατίθεται ένα τέτοιο κείμενό της γεμάτο νοσταλγία και συναίσθημα, με τίτλο "Σπουδή και μνήμη Πόντου". Εκδόθηκε σε μικρό\nβιβλιαράκι και διανεμήθηκε σε φίλους και συμπατριώτες όταν η Μαρίκα, όπως όλοι τη φώναζαν, έφυγε σε ηλικία 96 ετών για το μεγάλο ταξίδι χωρίς επιστροφή στις 11 Σεπτεμβρίου 2001, για να συναντήσει τους αγαπημένους δικους της και δικούς μας ανθρώπους του αλησμόνητου Πόντου.\nΤο θέμα μου γύρω από τα ιστορικά γεγονότα και τις παιδικές μου αναμνήσεις από τον Πόντο, είναι χιλιοειπωμένο, είναι ολοζώντανοι, αντίλαλοι που μας έρχονται ξανά και ξανά στο νου και γράφτηκαν πολλές φορές, πάντα συγκινούν και δονούν τις πιο ευαίσθητες χορδές της ποντιακής μας καρδιάς.\nΜισός αιώνας και πλέον πέρασε από τότε από την προσφυγική τραγωδία. Τραγωδία ανείπωτη. Αναρίθμητο πλήθος ανθρώπων ξεσηκώθηκε από τις αιώνιες εστίες του, εγκαταλείποντας περιουσίες, σχολεία, εκκλησίες, τους τάφους των πατέρων τους. Με ματωμένη ψυχή έφευγαν στη μητέρα Ελλάδα, έφευγαν για να σωθούν από τον εξευτελισμό, τη βαρβαρότητα, τη σφαγή.\nΉταν η πιο μεγάλη εθνική συμφορά.Τι φρίκη Θεέ μου! Μέσα στις φλόγες η Σμύρνη! Φωτιές, λεηλασίες, σκοτωμοί, βιασμοί, ήταν το αποκορύφωμα θηριωδίας που κράτησε πολλές μέρες.«Αισθάνομαι καταισχύνη γιατί ανήκω στο ανθρώπινο γένος» έγραφε ο τότε Πρόξενος των Ηνωμένων Πολιτειών στη Σμύρνη κ. Χόρτον υποβάλλοντας την παραίτησή του, γιατί υπήρξε αυτόπτης μάρτυς του ολοκαυτώματος της Σμύρνης. Και τι Οδύσσεια το ξερίζωμα και η τραγωδία των Ποντίων.\nΤην πατρίδα του βλέπων πυρπολούμενη, τους άνδρας εξοριζομένους, τα δε γυναικόπαιδα θνήσκονται εκ πείνης εγκαταλείπει Σινώπην την πατρίδα του Διογένη ο Κυνικός και πρόσφυξ γενόμενος, κυλίει τείδε κακεισε τον πίθον της προσφυγικότητος του κρατών δε φανόν ανά χείρας ζητεί τον άνθρωπον, όστις θα σώσει την γενέτειρα του (είναι γνωστόν ότι ο Διογένης κατήγετο από την Σινώπην του Πόντου).\nΒλέπων ο Στράβων στην Δημοσίαν πλατείαν της πατρίδος του Αμάσεια, 70 αγχόνες, σε μια και μόνη ημέρα φεύγει περιπλανώμενος και απαρηγόρητος νοσταλγός. Θρήνος και οδυρμός ηκούσθη εν Πάφρα, Κερασούντι, Αμισό και Σάντα και πανταχού. Σκότος βαθύ και λαίλαψ αιμοχαρούς τυραννίας ενέσκηψε εις τον ορίζοντα του Ελληνικού Πόντου. Δεν αναπέμπονται πλέον δεήσεις προς τον θεόν της Χριστιανοσύνης, ο ήχος των κωδώνων δεν αντιλάλει εις τους αιθέρας, σίγησεν η ελληνική φωνή του Ευαγγελίου, δεν κελαηδούν τα πτηνά, δεν ανθεί η φύσις εφέτος δεν έχομεν Μάιον, δεν έχομεν άνοιξιν, ήδη το παν από άκρου εις άκρον πενθεί, διότι ο Πόντος απέθανεν, ο Πόντος εσταυρώθη τετέλεσται.\nΕξήντα δύο ολόκληρα χρόνια από τους διωγμούς και τον αφανισμό του Ποντιακού στοιχείου, που έζησε και ήκμασε τριάντα αιώνες σ’ αυτή τη χώρα που τον γέννησε, εκεί όπου είδε πρώτα το φως της ημέρας, τους μόχθους του, τους ψυχικούς δεσμούς του, τους τάφους των πατέρων του.\nΧαιρόμαστε τη λεβεντιά και το αδούλωτο πνεύμα του Ποντίου που κατόρθωσε μέσα στο σκοτάδι της χειρότερης τυραννίας να διατηρήσει αναμμένη τη φλόγα των παραδόσεων, των ηθών και εθίμων και να τη μεταφέρει άσβεστη στην Ελληνική γη.\n«Ω λυγερόν και κοπτερόν σπαθί μου» ή\n«Μαύρη είν’ η νύκτα στα βουνά».\nΑλλά και το συγκλονιστικό, το αθάνατο εκείνο ποίημα του Βαλαωρίτη:\nΚαι ξέραμε όλοι μας τι νόημα είχε ο βράχος.Πάμπολλα έχει να πει η ιστορία για τον Πόντο, για τους θρυλικούς αγώνες και τα κατορθώματα των ηρωϊκών Ποντίων. Κάθε πόλη και κάποια θύμιση από την αρχαία ή τη Βυζαντινή Ελλάδα. Στο βιβλίο του «η Γη του Πόντου» γράφει ο αείμνηστος Ψαθάς:\nΤαξιδεύοντας προς τα δυτικά άλλες πόλεις προβάλλουν γεμάτες κι αυτές ελληνισμό, Τρίπολη, Κερασούντα, για την οποία λένε ότι πήρε το όνομά της από τους Κερασόκαμπους. Και ότι από κει ο καλοφαγάς και αχόρταγος Λούκουλος, έφερε το κεράσι στην Ευρώπη.\nΠιο πέρα η Ορδού τα αρχαία Κοτύωρα, απ’ όπου απέπλευσαν οι κύριοι προς την Ελλάδα, η Σαμψούντα με τη μεσαιωνική ονομασία της Αμισού, η Σινώπη και τόσες άλλες παραλιακές πόλεις γεμάτες ρωμιοσύνη με τις ελληνοχριστιανικές παραδόσεις τα αγνά ήθη και έθιμα.\nΚαι συνεχίζει ο Ψαθάς:«Σκαρφαλωμένα στις αετοράχες τους τα μοναστήρια οι Αηλιάδες, δείχνουν σαν νάνοι οι πατημασιές Ελληνικών αιώνων που πέρασαν από κει και άφησαν τα σημάδια τους για τους ερχόμενους. Είδαν πολλά τούτα τα βουνά μέσα στους αιώνες, είναι η πέτρινή τους μνήμη. Κάπου εκεί πέφτει η Κολχίδα, όπου έφτασε ο Ιάσων με τους Αργοναύτες για το χρυσόμαλλο δέρας και πιο πέρα ορθώνεται βαρύς ο Καύκασος, όπου μαρτύρησε ο Προμηθέας και κάποιο από αυτά τα βουνά είναι ο Θήχης απ’ όπου οι μύριοι είδαν την γαλάζια θάλασσα και γέμισαν με το βουητό της χαράς τον αέρα θάλαττα, θάλαττα όπως τ’ ανιστορεί ο Ξενοφών στην Κύρου Ανάβαση».\nΌλες οι Ποντιακές πολιτείες είχαν περάσει στην Ιστορία από την εποχή του Μεγάλου Αλεξάνδρου, των Ρωμαίων και των Βυζαντινών. Και ύστερα όλα σκοτείνιασαν. Επάνω στην σκηνή της ιστορίας φάνηκε ο βάρβαρος εχθρός.\nΑπό τα βάθη της Ανατολής ξεκίνησε ο όλεθρος και αφάνιζε το κάθε τι με σίδερο και με φωτιά. Στις σπηλιές, στα δάση, στα φαράγγια τούτων των βουνών και προπάντων στα μοναστήρια και τις κατακόμβες, έφυγε και τρύπωσε αλαφιασμένος ο ελληνισμός του Πόντου για να σωθεί από τη θεομηνία. Ήταν τότε που πάρθηκε η Πόλη και θρήνος απλώθηκε στη γη του Πόντου.\n«Να τα εμάς, να βάι εμάς, Ναϊλί εμάς,\nμοιρολογούν τας εγκλησιάς\nκλαίνε τα μοναστήρια».\nΝανούριξε η σκλαβωμένη μητέρα το παιδί της λέγοντας «Υιεμ αν ζεις κι αν γίνεσαι στην Ρωμανίαν φύγον».\n«Σον Αηλιάν αφκά κεκά\nθερίζ’ τ’ εμόν τ’ αρνόπον\nκαι ντ’ έμορφα και νόστιμα\nκρατεί το δρεπανόπον».\nΚαι πράγματι στην Κολχίδα που βρίσκεται στα Ανατολικά παράλια του Ευξείνου κοντά στην Τραπεζούντα, λέγεται ότι οι κάτοικοι συνέλεγαν ψήγματα χρυσού και μέχρι την ανταλλαγή των πληθυσμών.Όπως όλοι οι μύθοι έτσι και ο μύθος αυτός ίσως να έχει στο βάθος του μια αλήθεια, μια πραγματικότητα.\nΟι υπόδουλοι Έλληνες του Πόντου κατέβαλαν μεγάλες προσπάθειες και μόχθους για την διάδοση των γραμμάτων και της παιδείας. Από πολλών ετών καλλιεργούντο σε μεγάλο βαθμό τα γράμματα στον Πόντο.\nΤα μοναστήρια του Πόντου διαδραμάτισαν σπουδαίο ρόλο για την διάδοση των γραμμάτων και τη διατήρηση των αγνών παραδόσεων του λαού. Εκεί μεταξύ άλλων, εφυλάσσοντο εκκλησιαστικοί κώδικες, ιερά βιβλία, εικόνες και βιβλία αμυθήτου αξίας.\nΜεταξύ των μοναστηριών που καλλιέργησαν το εθνικό αίσθημα, με τα κρυφά σχολειά, στα χρόνια της σκλαβιάς, όπως τα μοναστήρια του Αγίου Όρους, των μετεώρων, της Κρήτης, της Κύπρου, ήταν και τα μοναστήρια του Πόντου. Ο ιστορικός Καρολίδης τονίζει στην ιστορία του ότι «ο Πόντος διετήρησε εν τω Ορθοδόξω Ελληνισμώ την Ελληνικήν συνείδησιν και την Ελληνικήν γλώσσαν, ως γλώσσαν του πνευματικού βίου».\nΈστησε λοιπόν το θρόνο της η Παντάνασσα πέρα εκεί στα βράχια, στ’ απάτητα βουνά της πιο ψηλής κορυφής του όρους Μελά κοντά στην Τραπεζούντα και αιώνες ολόκληρους στάθηκε ίνδαλμα και προστάτης του ποντιακού στοιχείου.Η θεϊκή της φήμη ξεπέρασε τα σύνορα, ξαπλώθηκε στον Χριστιανικό κόσμο, και όχι μονάχα Χριστιανοί αλλά και αλλόθρησκοι γονάτιζαν με ευλάβεια μπρος στην θαυματουργό εικόνα της.\nΟφείλω να τονίσω ότι πρώτος ο αείμνηστος λόγιος ιατρός Φίλων Κτενίδης οραματίσθηκε την τοποθεσία όπου έπρεπε να στηθεί η Παντάνασσα, έτσι ώστε η άγρια ομορφιά της να θυμίζει τα ύψη του όρους Μελά. Περιήλθε λοιπόν τα γύρω βουνά, αναρριχήθηκε σε βράχια ανίχνευσε τοπία, κατέβηκε σε ολισθηρές πλαγιές, ώσπου η χάρη της τον οδήγησε στην κορυφή του Βερμίου.\nΤα ψηλά απόκρημνα βουνά, τα πυκνά δάση, η απέραντη θέα, όλα θύμιζαν στο νοσταλγό Κτενίδη, το παλιό μεγαλείο του τόπου όπου φιλοξενήθηκε η Παντάνασσα 600 χρόνια πριν.Και τώρα εκεί στην κορυφή του βουνού της Καστανιάς με το πυκνό και καταπράσινο δάσος, με την πλούσια βλάστηση, με την γραφική και επιβλητική μεγαλοπρέπεια βρίσκεται στημένη η Παναγιά Σουμελά στον καινούργιο θρόνο της, σε μια γωνιά της Μακεδονίας. Συνεχίζει την παράδοση πολλών αιώνων που πέρασαν και δόξασαν τον Ελληνοχριστιανικό πολιτισμό.\nΓράφει η Ρούλα Παπαδημητρίου για την Παναγία Σουμελά ότι όποιος αξιώνεται να την επισκεφτεί νοιώθει την ψυχή της δεμένη με τον τόπο που τη δέχτηκε, την ομορφιά που την περιβάλλει. Και το αντίκρισμα της πανάρχαιας ιστορικής εικόνας, συγκλονίζει την ψυχή σου και νοιώθεις την δίκαια οργή της να ξεσπά, ν’ αφηγείται τις μεγάλες δραματικές εκείνες στιγμές που την συνετάραζαν και άλλαζαν τη μοίρα όσων ανθρώπων ευλόγησε, όσων αγάπησε, όσων συμπόνεσε».\nΤο παρακάτω συγκινητικό ποίημα του αείμνηστου Κτενίδη «Η Καμπάνα του Πόντου» αποτελεί το Άσμα ασμάτων της Ποντιακής νοσταλγίας.\nΑνήγειραν σχολείο, εκκλησίες, στις παράλιες πόλεις, αλλά και στα ενδότερα του Πόντου στις κωμοπόλεις και τα χωριά. Και ποια από τις πόλεις δεν έχει να θυμηθεί σελίδες από τη ζωή και τη δράση της χάρη στον απέραντο πατριωτισμό και την εθνική αλληλεγγύη των κατοίκων.\nΣτον εθνικό αγώνα του ’21 οι Πόντιοι δεν έμειναν απαθείς. Εθναπόστολοι που ήρθαν στον Πόντο από την Κων/πολη με αμφίεση και ψευδώνυμα δερβίσηδων ενέγραψαν πολλά μέλη στη Φιλική Εταιρεία, μεταξύ αυτών και πολλούς Μητροπολίτες. Και γενικά οι Πόντιοι ενίσχυαν με εράνους τον απελευθερωτικό αγώνα.\nΟ καθηγητής Βαλιούλης ο οποίος εδίδαξε επί δεκαετίαν στο Γυμνάσιο Αμιασσού, γράφει σ’ ένα άρθρο του:«Ένας λαός, εύχαρις, φιλόξενος, μορφωμένος, πολιτισμένος, ειλικρινής και συνεπής, στας εμπορικάς του συναλλαγάς και υποχρεώσεις φιλήσυχος και ειρηνικός, διεκρίνετο για την φιλοπονία και δραστηριότητά του».\nΣχολεία ονομαστά όπου εδίδασκον διαπρεπείς καθηγητές, διδάσκαλοι και δασκάλισσες για τη μόρφωση χιλιάδων Ελληνοπαίδων, μητροπολιτικά μέγαρα, μεγαλοπρεπείς εκκλησίες, ονομαστά μοναστήρια, πλούσια εμπορικά καταστήματα, βιομηχανικές εγκαταστάσεις, Τράπεζες, ευαγή φιλανθρωπικά ιδρύματα, νοσοκομεία, μουσικοφιλολογικοί Σύλλογοι, διαλαλούσαν τον πολιτισμό των Ποντίων.\nΕδώ πρέπει να κάνω ιδιαίτερη μνεία για το Γυμνάσιο Τραπεζούντος που όπως ανέφερα, ιδρύθηκε το 1632, δηλ. 150 χρόνια περίπου πριν την ελληνική επανάσταση. Στη θέση του παλαιού κτιρίου το 1902 υψώθηκε ένα μεγαλοπρεπές κτίριο με όλους τους κανόνες υγιεινής και παιδαγωγικής.Στο συγκρότημα αυτό του φροντιστηρίου λειτούργησε πλήρες Γυμνάσιο θεωρητικής και πρακτικής μορφώσεως με διδακτικό προσωπικό πανελληνίου φήμης.\nΕκεί υπήρχαν εργαστήρια φυσικής και χημείας με αμφιθέατρο, βιβλιοθήκη, αναγνωστήρια, περίφημο αρχείο πατριαρχικών εγκωμίων, κλειστό Γυμναστήριο, ευρύτατη αίθουσα τελετών και στο προαύλιο ένα θαυμάσιο παρεκκλήσιο για τους σπουδαστές του φροντιστηρίου.Το Γυμνάσιο αριθμούσε περί τους 2.000 σπουδαστές εκ των οποίων οι αποφοιτούντες έφευγαν για ανωτέρα μόρφωση ή και διορίζοντο εκπαιδευτικοί λειτουργοί σε κάθε γωνιά του Πόντου.\nΟ αείμνηστος συγγραφεύς Κανδηλάπτης γράφει σ’ ένα βιβλίο του: «εις εκάστην πόλιν εισερχόμενος τις έβλεπεν εις θέσιν αξιοθέατον τα δύο του Έλληνος Ποντίου κειμήλια, την εκκλησία και το Σχολείο, διδύμους αδελφούς προσωποποιούντας την πίστη και την πατρίδα, τον Γολγοθά και την Ακρόπολη».\nΗ φράσις αυτή ως από μηχανής θεός μετέβαλε την γνώμη των άλλων προκρίτων, ηγέρθησαν όλοι και εδήλωσαν ότι θα στείλουν και αυτοί τα κορίτσια τους.Κατασυγκινημένος ο δάσκαλος αμέσως επί τόπου συνέταξε και υπεγράφη από όλους το πρακτικό της ιδρύσεως του Παρθεναγωγείου.\nΑς μου επιτραπεί να αναφέρω και ένα άλλο περιστατικό σε άλλο χωριό.Οι μικροί μαθητές ενός χωριού, μετά το μάθημα, είχαν τη συνήθεια να κάθονται στο προαύλιο της εκκλησίας όπου έγραφαν και μελετούσαν τα μαθήματά τους. Εκεί μαζεύοντο και οι μητέρες, οι γιαγιάδες των παιδιών, έγνεθαν τη ρόκα τους, καμαρώνοντας τα παιδιά τους.\nΌταν τελείωναν έτρεχαν να δείξουν τα γραπτά τους στις γιαγιάδες. Εκεί ανάμεσά τους υπήρχε μια γραία ονόματι Λυκουρίνα αγράμματη μεν αλλά πανέξυπνη και όλοι την εσέβοντο. Έστελναν λοιπόν οι γιαγιάδες τα εγγόνια τους στην Λυκουρίνα να εκφέρει την γνώμη της. Αυτή έπαιρνε ένα σοβαρό ύφος έριχνε μια ματιά στα γράμματα και τους έλεγε:\nΕδώ και ενάμισι αιώνα, το τραγικό 1922, ο ξεριζωμός του ελληνισμού του Πόντου και της Μικράς Ασίας από τις αρχαίες εστίες του, συνεκλόνισαν από τα θεμέλια το Ελληνικό Έθνος.Ας μην αναφέρω τα μεγάλα σφάλματα που διέπραξαν οι ισχυροί και κραταιοί της εποχής εκείνης που κατέληξαν στην τραγική στην ανείπωτη καταστροφή της Ελλάδος.\nΈνας υπέροχος λαός της Μικράς Ασίας του Πόντου και της Θράκης παρουσιάζεται στο βωμό της σκοπιμότητας των μεγάλων δυνάμεων. Ο εκπατρισμός προβάλλει με τη φρικτή του όψη στο προσκήνιο, θα φύγουν όλοι, όλοι. Είναι η τελευταία φάση της τραγωδίας το ξεσπίτωμα, το μαρτύριο και ο Γολγοθάς του Ελληνισμού του Πόντου.\nΕξόριστοι, εγκάθειρκτοι, αποδεκατιζόμενοι, το άνθος του Πόντου σύρεται προ της αγχόνης, γιατροί, δικηγόροι, καθηγητές, μεγαλέμποροι, δημοσιογράφοι, πέφτουν ηρωικά υπέρ πίστεως και πατρίδος. Και όσοι επέζησαν., γυναικόπαιδα και γέροι, εξαντλημένοι, ταλαιπωρημένοι έφτασαν στη μητέρα Ελλάδα, που αλίμονο και κείνη τότε συντετριμμένη είχε να δεχθεί στους κόλπους της ενάμισι εκατομμύριο ψυχές.\nΦτάνουμε στο καράβι, εκεί στην προκυμαία. Τι συνωστισμός Θεέ μου, η μάνα χάνει το παιδί και το παιδί τη μάνα. Ανεβαίνουμε με δυσκολία στο καράβι, δακρύζουν όλοι. Έχε γεια όμορφη Κερασούντα, γλυκιά νυφούλα του Πόντου, με τη θερμή φιλοξενία σου, με τη μαγευτική σου Ακρόπολη, τα πανύψηλα κάστρα σου, τις εκκλησίες σου, τα μεγαλόπρεπα καμπαναριά σου, τα περίλαμπρα σχολεία σου, πόσο σας ενοστάλγησα!\nΠόσο θα θελα να βρεθώ γω μια μέρα εκεί στο τόπο που γεννήθηκα, να γονατίσω ν’ ασπασθώ το κατώφλι του σπιτιού μας να κόψω τριαντάφυλλα από τον κήπο, να τρέξω στην εκκλησία, να σταθώ για λίγο στο στασίδι της γιαγιάς μου, ν’ αντικρίσω την εικόνα του Αϊ Νικόλα.Φτάνουμε στην Πόλη. Οι αρχές δε μας επέτρεψαν να αποβιβασθούμε. Μας μετέφεραν σ’ ένα φορτηγό. Τι περιπέτεια Θεέ μου θρήνος και οδυρμός. Οι γιαγιάδες προσευχές όλο προσευχές: «Πάντων προστατεύεις Αγαθή. Διάσωσαν από κινδύνων τους δούλους σου Θεοτόκε».\nΤρικυμία άγρια και το κύμα σάρωνε το κατάστρωμα βρεχόμαστε και κρυώναμε. Νοέμβριος του 1922.Αναπολώ με θλίψη τα συνταρακτικά αυτά γεγονότα και μαζί με τ’ αδελφάκια μου αγοράκια όλα μικρά, δύο, έξη, οχτώ, δέκα ετών, τι συναισθήματα τρόμου και φρίκης συνεκλόνιζαν τις παιδικές ψυχές μας.\nΕτικέτες αλησμόνηρτες πατρίδες, Κερασούντα, Μαρία Σουρμελή Κατσανέβα, Πόντος, προσφυγιά


Αυτόκλητος «τιμωρός» σε ορθόδοξες χώρες ο Ερντογάν – Μήνυμα από Σερβία - Triklopodia\nΑυτόκλητος «τιμωρός» σε ορθόδοξες χώρες ο Ερντογάν – Μήνυμα από Σερβία\nΔΙΕΘΝΗ. - 13 Οκτ 2017 - 8:52\nΑυτόκλητος «τιμωρός» που θα «δράσει» σε κυρίαρχες χώρες στα Βαλκάνια παρουσιάζει τον εαυτό του από την Σερβία ο Ερντογάν , αναφέροντας «κυνηγητό» των τουρκικών μυστικών υπηρεσιών στην περιοχή μας ενάντια στους Γκιουλενιστές.\nΜια αφορά που έχει ιδιαίτερη σημασία για Ελλάδα και τελευταία για Κύπρο μετά το άσυλο που ζήτησε Τούρκος ανώτατος αξιωματικός ο οποίος έχει ήδη «κελαηδήσει».\nΑυτός ήταν και ο κύριος σκοπός της επισκέψεως του και στην Σερβία συν τις υπόλοιπες συμφωνίες.\nΉθελε να πεισθεί ότι οι Σέρβοι θα υποκύψουν στα κελεύσματα του για δράση εντός της χώρας , κυνηγώντας λέει …Γκιουλενιστές.\nΕπαίνεσε μάλιστα τον Σέρβο ομόλογό του Πρόεδρο της Σερβίας Αλεξάνταρ Βούτσιτς, ο οποίος στεκόταν δίπλα του , λέγοντας:\n«Δεν είναι δυνατό για μας να ξεχάσουμε ότι ο Σέρβος πρόεδρος μας στήριξε στις 15 Ιουλίου. Ο Βούτσιτς ήταν ένας από τους πρώτους ηγέτες που με υποστήριξαν τη νύχτα της 15ης Ιουλίου».\nΟ Ερντογάν δεσμεύθηκε επίσης να βοηθήσει την σερβική περιοχή του Σαντζάκ, η οποία έχει το όνομά της από την πρώην Οθωμανική διοικητική περιφέρεια του Σαντζάκ του Νόβι Παζάρ.\n«Θα υποστηρίξουμε δραστηριότητες που θα ενισχύσουν την οικονομική και κοινωνική ανάπτυξη του Sandžak», δήλωσε ο Ερντογάν.\nΜε λίγα λόγια θα ρίξει χρήμα σε μια περιοχή που «βράζει» από την παρουσία Τουρκογενών, λαθρεμπόριο, εμπόριο όπλων , ναρκωτικών και λευκής σαρκός.\nΟ Πρόεδρος της Τουρκίας Ρετζέπ Ταγίπ Ερντογάν , δήλωσε επίσης την συνδρομή της χώρας του στο έργο για την κατασκευή ενός αυτοκινητόδρομου μεταξύ των πρωτευουσών της Βοσνίας και της Σερβίας .\n«Υπάρχουν και εκείνοι που δεν θα εκτιμήσουν την επαναπροσέγγιση της Τουρκίας και της Σερβίας, αλλά η οικοδόμηση ενός σύγχρονου δρόμου μεταξύ Βελιγραδίου και Σεράγεβο, θα ήταν ένα παράδειγμα επίλυσης προβλημάτων στα Βαλκάνια», δήλωσε ο ίδιος .\nΕπίσης εξέφρασε την πεποίθηση ότι το εμπόριο μεταξύ της Τουρκίας και της Σερβίας θα φτάσει το 1 δισεκατομμύριο δολάρια μέχρι το τέλος του έτους με την συμφωνία ελεύθερου εμπορίου που υπεγράφη από τον υπουργό Οικονομίας της Τουρκίας N.Zeybekci και τον υπουργό εμπορίου, Τουρισμού και Τηλεπικοινωνιών της Σερβίας R. ljajic.\n«Χθες, υπογράψαμε συμφωνία για 5.000 τόνους εισαγωγής κρέατος. Θα σας δώσουμε επίσης τα καλύτερα νέα για τον αυτοκινητόδρομο Βελιγράδι-Σαράγεβο. Αυτή η διαδρομή θα αποτελέσει γέφυρα ειρήνης και αδελφοσύνης», πρόσθεσε.\nΗ Τουρκία αποδίδει μεγάλη σημασία στην ενίσχυση των σχέσεών της με τη Σερβία και υπάρχει η ελπίδα ότι η επίσκεψη αυτή θα αποτελέσει ένα βήμα για την περαιτέρω εδραίωση των διμερών σχέσεων με τρόπο που θα ωφελήσει ολόκληρη την περιοχή.\nΠριν την άφιξη του Ερντογάν οι κεντρικοί δρόμοι και τα δημόσια κτήρια στο Νόβι Πάζαρ είχαν σημαιοστολιστεί με σημαίες της Σερβίας της Τουρκίας και της βοσνιακής-μουσουλμανικής μειονότητας. Στο κέντρο της πόλης είχαν αναρτηθεί μεγάλα πανό που καλωσορίζουν, στην τουρκική γλώσσα, τον πρόεδρο της Τουρκίας όπως επίσης και φωτογραφίες του.\nΕπικίνδυνες σχέσεις μεταξύ Σερβίας και Τουρκίας που ανοίγουν τον δρόμο σε έναν παρανοϊκό δικτάτορα από την Τουρκία, να βάλει σε δράση το σχέδιο «άλωσης» με «όχημα» τις μουσουλμανικές μειονότητες στην περιοχή των Βαλκανίων.\nΟι τουρκικές μυστικές υπηρεσίες δρουν ανεξέλεγκτα στην περιοχή μας εδώ και πολλά χρόνια , αλλά τώρα έχουν ξεπεράσει κάθε όριο.\n«Ξετυλίγεται» όμως σιγά-σιγά ο «μίτος του σχεδίου Ερντογάν» ο οποίος έχει μετατρέψει όλους του Ιμάμηδες σε Ευρώπη, Βαλκάνια και Ελλάδα σε κατασκόπους της ΜΙΤ.\nΆλλωστε δεν κάνει κάτι πρωτότυπο ο Σουλτάνος Ερντογάν αλλά ακολουθεί την «πεπατημένη» των προγόνων του όταν αυτοί «πάτησαν πόδι» στην περιοχή μας με την παρουσία των Δερβίσηδων που κατασκόπευαν τους πάντες για λογαριασμό του σουλτάνου.\nΠαράδειγμα η παλαιότερη έκθεση των ρουμανικών μυστικών υπηρεσιών, κατέδειξε ότι ιμάμηδες που ανήκουν στην τουρκική Διεύθυνση Θρησκευμάτων (Diyanet) κατασκοπεύουν τους πάντες και τα πάντα και όχι μόνο τους συμπαθούντες του ισλαμιστή λόγιου Φετουλάχ Γκιουλέν .\nΣύμφωνα με την έκθεση, μετά την απόπειρα πραξικοπήματος στην Τουρκία, αποστάλθηκε ένα σημείωμα από τον σύμβουλο της Τουρκίας στις θρησκευτικές υποθέσεις στο Βουκουρέστι και τον Osman Kilic.\nΑυτό το έγγραφο περιλάμβανε κατάλογο με 11 σχολεία, παιδικούς σταθμούς και ένα πανεπιστήμιο που αποτελούν μέρος των μουσουλμανικών Εκπαιδευτικών Ιδρυμάτων, που δραστηριοποιούνται στη Ρουμανία από το 1994.\nΗ ουσία όμως και με αφορμή το γεγονός αυτό, οι ρουμανικές υπηρεσίες ασφαλείας ανακάλυψαν ένα ολόκληρο κατασκοπευτικό δίκτυο από ιμάμηδες και άλλα ιδρύματα που διεξάγουν έναν «άγνωστο πόλεμο», στο οποίο οι νέο-οθωμανοί παρακολουθούν όλο τον κόσμο και τον «ντουνιά» που λένε και οι ίδιοι στην γλώσσας τους.\nΤο γερμανικό Der περιοδικό Spiegel την Παρασκευή αποκάλυψε στοιχεία για τις δραστηριότητες κατασκοπείας της Τουρκίας για τα άτομα που συνδέονται με το κίνημα Γκιουλέν σε όλο τον κόσμο.\nΜπορούμε απλά να φανταστούμε τι ακριβώς κάνουν οι Ιμάμηδες σε δυτική Θράκη , Βοσνία, Σερβία, Βουλγαρία και άλλες βαλκανικές χώρες , στις οποίες «αλωνίζουν» στην κυριολεξία.\nΕάν οι πολιτικοί και στρατιωτικοί ηγέτες της Ευρώπης , των Βαλκανίων και της χώρας μας δεν αλλάξουν νοοτροπία σε σχέση με τον ισλαμικό κίνδυνο σε όλες τις εκφάνσεις του , τα αποτελέσματα θα είναι τραγικά και ολέθρια για όλους.


COVID-19:ΠΑΝΩ ΑΠΟ 1.000ΤΑ ΚΡΟΥΣΜΑΤΑ ΣΤΗΝ ΕΛΛΑΔΑ ΣΗΜΕΡΑ-ΠΡΩΤΗ Η ΑΤΤΙΚΗ ΜΕ 596,ΑΚΟΛΟΥΘΕΙ Η ΘΕΣΣΑΛΟΝΙΚΗ ΜΕ 22.Η ΚΑΤΑΝΟΜΗ ΣΤΗ ΧΩΡΑ. – Thessreportage.gr\nCOVID-19:ΠΑΝΩ ΑΠΟ 1.000ΤΑ ΚΡΟΥΣΜΑΤΑ ΣΤΗΝ ΕΛΛΑΔΑ ΣΗΜΕΡΑ-ΠΡΩΤΗ Η ΑΤΤΙΚΗ ΜΕ 596,ΑΚΟΛΟΥΘΕΙ Η ΘΕΣΣΑΛΟΝΙΚΗ ΜΕ 22.Η ΚΑΤΑΝΟΜΗ ΣΤΗ ΧΩΡΑ.\n4 Ιουλίου, 2021 5 Ιουλίου, 2021 Φωτεινή Δόξα\nΤα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι1.001, εκ των οποίων7εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε425.347(ημερήσια μεταβολή +0.3%), εκ των οποίων51.2% άνδρες.1Με βάση τα επιβεβαιωμένα κρούσματα των τελευταίων 7 ημερών, 114θεωρούνται σχετιζόμενα με ταξίδι από το εξωτερικό και 962 είναι σχετιζόμενα με ήδη γνωστό κρούσμα.\nΚατανομή ανακοινωθέντων εγχώριων κρουσμάτων: Από το σύνολο των1.001 νέων κρουσμάτων του νέου ιού στη χώρα17είναι εισαγόμενα εκ των οποίων7εντοπίστηκαν κατόπιν ελέγχων στις πύλες εισόδου της χώρας.\nΟι νέοι θάνατοι ασθενών με COVID-19 είναι9, ενώ από την έναρξη της επιδημίας έχουν καταγραφεί συνολικά12.731 θάνατοι. Το 95.2% είχε υποκείμενο νόσημα ή/και ηλικία 70 ετών και άνω.\nΟ αριθμός των ασθενών που νοσηλεύονταιδιασωληνωμένοιείναι177(67.2% άνδρες). Η διάμεση ηλικία τους είναι66έτη. To 85.3% έχει υποκείμενο νόσημα ή/και ηλικία 70 ετών και άνω. Από την αρχή της πανδημίας έχουν εξέλθει από τις ΜΕΘ2.698ασθενείς. Οι εισαγωγές2νέωνασθενών Covid-19 στα νοσοκομεία της επικράτειας είναι45(ημερήσια μεταβολή +36.36%). Ο μέσος όρος εισαγωγών του επταημέρου είναι38ασθενείς.Η διάμεση ηλικία των κρουσμάτων είναι43έτη (εύρος 0.2 έως 106 έτη), ενώ η διάμεση ηλικία των θανόντων είναι78έτη (εύρος 0.2έως 106 έτη).\nΠΡΟΣΑΡΑΞΗ ΕΠΙΒΑΤΗΓΟΥ ΣΚΑΦΟΥΣ, ΣΕ ΒΡΑΧΩΔΗ ΠΕΡΙΟΧΗ ΤΗΣ ΝΑΞΟΥ


Kid Moxie: 'Δεν είμαι ο Μπομπ Ντίλαν, όμως έχω κάτι να πω'\nKid Moxie: "Δεν είμαι ο Μπομπ Ντίλαν, όμως έχω κάτι να πω"\nΗ "Kid Moxie", κατά κόσμον Έλενα Χαρμπίλα, μιλά στο News 24/7 για το alter ego της που ξεπήδησε από ένα πεταμένο τενεκεδάκι στα σκουπίδια, την σκοτεινή ατμοσφαιρική μουσική της, τα anime αλλά και την τριβή της με θρύλους του σινεμά.\n29 Νοεμβρίου 2020 07:46\nΈχει την όψη ενός κοριτσιού που θα μπορούσε να είναι μούσα μια ροκ μπάντας, μια μουσική φλέβα που της έχει φέρει διεθνή καριέρα και μια αμεσότητα που όταν της μιλάς νιώθεις ότι είναι ένα κορίτσι της διπλανής πόρτας που αγαπά το anime. Αν γινόταν ποτέ ένα τρέιλερ για την πορεία της Έλενας Χαρμπίλα - γνωστής και ως "Kid Moxie" πιστεύω θα ταίριαζε γάντι να ντυθεί μουσικά με το "Supergirl" των Reamonn. Και αυτό γιατί σαν καλλιτέχνιδα είναι αεικίνητη, πειραματίζεται συνεχώς και στο κάθε τι με το οποίο θα καταπιαστεί, θα μπει σαν σίφουνας να δώσει το 110% της.\nΑφορμή για τη συνέντευξη αποτέλεσε η προ ημερών βράβευση στο φεστιβάλ Raindance της ταινίας «Δεν θέλω να γίνω δυσάρεστος αλλά πρέπει να μιλήσουμε για κάτι πολύ σοβαρό», σε σκηνοθεσία Γιώργου Γεωργόπουλου. Η Έλενα Χαρμπίλα υποδύεται σε αυτή έναν μικρό ρόλο σε και το alter ego της υπογράφει τη μουσική. Από εκεί ξεπήδησε και η διασκευή της στο "Big in Japan" που πλέον έχει τη δική του "ζωή": Μπήκε στο τοπ 10 των αμερικανικών charts και των διεθνών επιτυχιών της Apple Music, ενώ έχει κυκλοφορήσει από τον τιτάνα της δισκογραφικής Lakeshore Records, ως η πρώτη ελληνική του παραγωγή σε soundtrack.\nΑπό τη στιγμή που ξεκίνησε η κουβέντα μας, ένιωσα ότι συνομιλώ με μια μουσικό που πατά γερά στα πόδια της και να ξέρει ακριβώς τι της αρέσει και τι όχι, αλλά ταυτόχρονα διατηρεί μια παιδικότητα που την καθιστά ανά στιγμές -όπως παραδέχτηκε και η ίδια- "αθεόφοβη".\nΗ ιστορία που έχει "σταθμό" της ένα τενεκέδακι\nΞεκινάω με τα βασικά, πώς προέκυψε το ψευδώνυμο "Κid Moxie": «Το σκέφτηκα πολλά χρόνια πριν, μια περίοδο που έπαιζα μπάσο και ντραμς σε μπάντες άλλων και αποφάσισα ότι θέλω να φτιάχνω τα δικά μου κομμάτια και να τα τραγουδώ. Πίστευα ότι θα κάνω κάτι καινούργιο κι ήξερα ότι θα ήθελα να έχω ένα καλλιτεχνικό ψευδώνυμο που θα εμπεριέχει τη λέξη kid, γιατί με εκφράζει γενικότερα η παιδικότητα: είμαι αρκετά περίεργη για καινούργια πράγματα, μπορώ να πω μερικές φορές και αθεόφοβη! Κάποια στιγμή θυμάμαι είχα δει ένα κουτάκι αναψυκτικού πεταμένο στα σκουπίδια, μπροστά από το σπίτι μου στο Λος Άντζελες. Έγραφε πάνω του "Moxie" και μου έκανε εντύπωση. Το έψαξα και είδα ότι σε παλιά slang σημαίνει κάποιος που έχει τσαγανό, πυγμή, όρεξη να πάει μπροστά. Μου κόλλησε πολύ καλά μαζί με το kid. Μου άρεσε επίσης που δεν φαινόταν αν είμαι άντρας ή γυναίκα, είναι κάπως άφυλο, έχει ένα μυστήριο. Οπότε πήγα με αυτό. Το γεγονός ότι υπάρχει αυτή η περσόνα, μου δίνει σίγουρα μια ελευθερία: Δεν είμαι συνεχώς ας πούμε η Έλενα, γίνομαι η "Kid Moxie", και κάτω από αυτήν την "ομπρέλα" μπορώ να λειτουργήσω διαφορετικά.»\nΜπορώ να ζήσω με την αποτυχία αλλά δεν θα επιτρέψω να ζήσω με το "και αν το είχα προσπαθήσει;"\nΈχω ξεκοκκαλίσει το βιογραφικό της, το οποίο ξεκινά από παρουσίαση παιδικών εκπομπών, μπαλέτο, σπικάζ, υποκριτική σε θέατρο και κινηματογράφο και φτάνει στο τραγούδι, τη μουσική σύνθεση και το soundratck. Τη ρωτάω το πώς και το γιατί: «Μικρή συμμετείχα σε κάποιες εκπομπές στην ελληνική τηλεόραση και σε θεατρικές παραστάσεις. Ήμουν ανέκαθεν μέσα στο καλλιτεχνικό κομμάτι, έπαιζα πιάνο, έκανα μπαλέτο. Ήταν πάντα προς τα εκεί οι ευαισθησίες μου, οπότε τις ακολούθησα και ως ενήλικη. Πιστεύω ότι τα παιδιά ξέρουν έτσι κι αλλιώς τι θέλουν, έχουμε μια άλλη αίσθηση όταν είμαστε παιδιά για αυτό που θέλουμε να κάνουμε. Δεν υπάρχουν τα "πρέπει" των άλλων, δεν τα έχουμε ακούσει.»\n«Όταν είπα στους γονείς μου ότι θέλω να ασχοληθώ επαγγελματικά με τα καλλιτεχνικά και να φύγω στο εξωτερικό, δεν τους άρεσε αρχικά η ιδέα αλλά ευτυχώς είναι άνθρωποι που δείχνουν πάντα υποστήριξη στα όνειρά μου. Νομίζω βέβαια ότι κατάλαβαν κι ότι δεν θα έπαιρνα το "όχι" ως απάντηση. Θα το έκανα με κάποιον τρόπο. Δεν υπήρχε περίπτωση να κάνω κάτι που θα αισθανόμουν ότι δεν μου ταιριάζει. Για μένα μια mantra ζωής είναι το ότι δεν μπορώ το "και αν;". Μπορώ να ζήσω με την αποτυχία, γιατί θα ξέρω ότι τουλάχιστον προσπάθησα. Το να ζήσω όμως με το "και αν το είχα προσπαθήσει;", αυτό είναι κάτι που δεν μπορώ να επιτρέψω.»\n«Ως προς τις εναλλαγές στο βιογραφικό μου, νομίζω ότι προκύπτουν από τη φάση που ακόμη ψαχνόμουν για το τι θέλω να κάνω (αν και εδώ και κάποια χρόνια έχω κατασταλάξει). Έψαχνα να βρω τι θα με εξέφραζε περισσότερο: να παίζω σε μια ταινία, να γράφω τη μουσική της, να παίζω σε μπάντες; Κοινός παρονομαστής όλων των εμπειριών αυτών είναι ότι ήθελα να βγάλω κάτι δικό μου προς τα έξω, ώστε να το δουν, να το ακούσουν οι άλλοι.\nΜε τη μουσική γράφεις το δικό σου "σενάριο" και το ερμηνεύεις εσύ όπως θέλεις. Είσαι ταυτόχρονα ο ηθοποιός και ο σκηνοθέτης του έργου σου και αυτό είναι σαγηνευτικό\nΤελικά η μουσική είναι αυτό που με έχει απορροφήσει. Ακόμα συμμετέχω ως ηθοποιός σε κάποιες ταινίες, αλλά δεν είναι το focus μου γιατί κατάλαβα ότι η μουσική μού δίνει τη μεγαλύτερη ελευθερία. Και η ελευθερία είναι αυτό που νομίζω πάντα επιζητούσα πιο πολύ από όλα. Με τη μουσική γράφεις το δικό σου "σενάριο", (βλέπε στίχους), το οποίο ερμηνεύεις όπως θέλεις. Είσαι ταυτόχρονα ο ηθοποιός και ο σκηνοθέτης του έργου σου και αυτό είναι για μένα ό,τι πιο σαγηνευτικό.»\nΤης λέω ότι τα κομμάτια της μου αποπνέουν μια αιθέρια electro-νταρκίλα και γελά, μου εξηγεί ότι της αρέσει πολύ η περιγραφή αυτή αν και η ίδια ορίζει τη μουσική της ως κινηματογραφική ποπ: «Πάντα μου άρεσαν οι "σκοτεινοί" ήχοι, με έλκυαν από μικρή. Πάνω από όλα για μένα είναι η ατμόσφαιρα και ποια στοιχεία μπορεί να βγάλει η μουσική προς τα έξω. Δεν είναι πρώτη προτεραιότητα για μένα οι στίχοι. Δεν είμαι ο Μπομπ Ντίλαν, δεν έχω κάτι τόσο σημαντικό να πω, έχω όμως κάτι να πω. Προτιμώ να το εκφράζω και μέσα από τη μουσική ατμόσφαιρα που δημιουργώ.\nΠάνω από όλα στη μουσική μου είναι η ατμόσφαιρα, όχι οι στίχοι. Δεν είμαι ο Μπομπ Ντίλαν. Έχω όμως κάτι να πω.\n«Όσον αφορά στις επιρροές, μου άρεσε από μικρή -και είμαι πολύ τυχερή που τους συνάντησα στην πορεία μου- οι ταινίες του Ντέιβιντ Λιντς σε συνδυασμό με την ονειρική, σχεδόν απόκοσμη μουσική του Άντζελο Μπανταλαμέντι. Ξεχωρίζω επίσης τον Κλιντ Μάνσελ και από συγκροτήματα τους Mazzy Star και τους Joy Division. Όλοι τους θεωρώ έχουν ένα δίπτυχο φως-σκοτάδι, υπάρχει μια όμορφη αιθέρια μελωδία στα κομμάτια τους και από κάτω κρύβεται μια έντονη νταρκίλα. Με γοητέυει αυτή η δυαδικότητα. Ο Vangelis επίσης είναι μια μεγάλη επιρροή, το soundtrack του Blade Runner είναι Βίβλος.»\nBig in Japan και death metal\nΗ κουβέντα πηγαίνει αυτόματα στα δικά της soundtrack και την πρόκληση να γράφει για τις ανάγκες ενός άλλου: «Στο soundtrack ναι, η πρόκληση να κάνεις αυτό που θέλει ο σκηνοθέτης και που χρειάζεται το πρότζεκτ, να προσαρμοστείς στις ανάγκες του. Η αλήθεια είναι ότι σου ανοίγει τελείως άλλες πόρτες από αυτή που θα άνοιγες μόνος σου για τον εαυτό σου. Γίνεται έτσι μια άλλη μορφή ελευθερίας που δεν θα είχα γνωρίσει από μόνη μου. Δημιουργείς κάτι μαζί με τον σκηνοθέτη και πρέπει να αισθάνεται ότι τον εκφράζει ο ήχος σου, αλλά ταυτόχρονα ανοίγει και για μένα ένα πλαίσιο να εκφραστώ και να δημιουργήσω υπό διαφορετικές συνθήκες, που δεν θα υπήρχαν πιο πριν.»\nΌσον αφορά στην επιτυχία της, το"Big in Japan", φαίνεται πως την αιφνιδίασε: «Έγραψα τη διασκευή για την ταινία "Δεν θέλω να γίνω δυσάρεστος αλλά πρέπει να μιλήσουμε για κάτι πολύ σοβαρό" του Γ. Γεωργόπουλου. Είναι στο soundtrack αλλά πήρε από μόνο του τη δική του "ζωή". Έχει μια πολύ καλή πορεία και στα τσαρτς της Αμερικής και στα ραδιοφωνικά, κάτι που η αλήθεια είναι δεν το περιμέναμε. Από πίσω βέβαια υπήρχε η Lakeshore Records, οπότε αυτό βοήθησε πολύ στο να αναδειχθεί το κομμάτι στις ΗΠΑ, αλλά και στην Ελλάδα όπως φάνηκε.»\nΗ επόμενη ερώτηση είναι αν ερχόταν κάποιος και της ζητούσε να συνεργαστούν σε ένα μουσικό είδος που δεν της είναι οικείο, όπως η τραπ ή η σόουλ, τι θα απαντούσε: «Αν με ρωτούσε συγκεκριμένα για σόουλ ή τραπ όχι, δεν θα πειραματιζόμουν γιατί δεν είναι μέσα στο ηχητικό μου πεδίο. Δεν με ενδιαφέρουν όλα τα είδη. Επειδή μου αρέσει πολύ η μουσική, δεν σημαίνει ότι με ενδιαφέρει όλη η μουσική. Ούτε η σόουλ είναι κοντά μου, δεν την έχω ακούσει τόσο πολύ ώστε να την έχω αγαπήσει. Το ίδιο και με την τραπ. Αλλά αν η πρόταση ήταν για death metal μπορεί να έλεγα "ναι". Με ελκύει πιο πολύ.»\n«Το lockdown δεν με επηρέασε τόσο πολύ στα επαγγελματικά μου, διότι δεν εξαρτώμαι τόσο πολύ από τα live, κάνω πολύ λίγα. Αυτό που κάνω έχει να κάνει πιο πολύ με δισκογραφία και μουσική επένδυση. Δυστυχώς επηρεάστηκαν άλλοι καλλιτέχνες που το live είναι η ζωή τους.\nΤο πρώτο lockdown το βίωσα στην Αμερική: Θύμιζε λίγο μια διπολική κατάσταση, σε εσωτερικό επίπεδο, γιατί δεν ξέραμε τι συνέβαινε οπότε το αντιμετωπίσαμε και λίγο σαν να ήρθε η συντέλεια. Μερικές φορές ένιωθα μια εκστατική χαρά γιατί αισθανόμουν ότι όλα τελειώνουν και ταυτόχρονα αισθανόμουν ότι πρέπει κάθε στιγμή να μετράει πιο πολύ. Δεν ξέρω αν οι υπόλοιποι το βίωσαν έτσι αλλά όλη αυτή η τρομοκρατία είχε αρχίσει να μας υποβάλει.»\nΜπορεί το 2020 να μην ήταν η χρονιά που τα όνειρά μας έγιναν πραγματικότητα αλλά είναι η χρονιά που εκτίμησα πιο πολύ πράγματα που ήδη είχα. Ήρθα πιο κοντά με ανθρώπους και αυτό το θεωρώ μεγάλο δώρο.\n«Είναι πολύ περίεργη χρονιά το 2020, δεν θα την ξεχάσει κανείς. Αλλά τουλάχιστον ας προσπαθήσουμε να επικεντρωθούμε σε αυτά που μας έδωσε, γιατί σίγουρα υπάρχει κάτι. Μπορεί να μην ήταν η χρονιά που τα όνειρά μας όλα έγιναν πραγματικότητα, αλλά νομίζω είναι η χρονιά που εγώ τουλάχιστον εκτίμησα πιο πολύ πράγματα που ήδη είχα. Πιο πολύ ίσως και από αυτά που θα ήθελα να έχω. Ήρθα πιο κοντά με ανθρώπους που ήμουν ήδη κοντά, και αυτό το θεωρώ μεγάλο δώρο. Προσπαθώ γενικά να βλέπω το ντόνατ και όχι την τρύπα στο ντόνατ.»\nΛιντς, Μπανταλαμέντι και Πατσίνο\nΤης ζήτησα να μου πει περισσότερα για τις συναντήσεις της με το θρυλικό δίδυμο Λιντς-Πανταλαμέντι, καθώς και με τον κορυφαίο Αλ Πατσίνο: «Έχω συναντήσει τον Ντέιβιντ Λιντς τρεις φορές, αλλά αυτόν που πραγματικά νιώθω ότι γνωρίζω καλά είναι ο συνθέτης και συνεργάτης του, Άντζελο Μπανταλαμέντι, με τον οποίο συνεργαστήκαμε. Είχε γράψει τους στίχους με τον Λιντς για το τραγούδι "Mysteries of love" που είχε πει η Τζούλι Κρουζ στην ταινία "Μπλε Βελούδο", το οποίο το ξαναφτιάξαμε μαζί. Κάναμε κι ένα μικρό ταινιάκι που "έντυνε" μουσικά το κομμάτι, στο οποίο έπαιζα. Την παραγωγή έκανε ο Λιντς.\nΉταν μια ονειρική συνεύρεση. Από τα 14 μου έχω αρχίσει να να βλέπω ταινίες του Λιντς και όταν έγινε η συνάντησή μας, ήταν για μένα μια προσωπική επιτυχία. Το φανταζόμουν και το ήθελα από πολύ μικρή, να μπω κάπως στον κόσμο του, να αποκρυπτογραφήσω αυτά που έβλεπα και να καταλάβω πώς χτίζει όλο αυτό το ιδιαίτερο κλίμα.»\nΈχω συναντήσει τρεις φορές τον Ντέιβιντ Λιντς. Είναι σαν καθρέφτης, δεν μπορείς να μπεις καθόλου μέσα του\n«Ο Λιντς είναι σαν καθρέφτης, δεν μπορείς να μπεις καθόλου μέσα του. Μερικούς ανθρώπους αισθάνεσαι όταν τους κοιτάς και βλέπεις τα μάτια τους ότι μπορείς να εισχωρήσεις κάπως μέσα τους, να τους καταλάβεις. Με τον Λιντς δεν καταλαβαίνεις τίποτα, είναι ένα κινούμενο αίνιγμα. Ο Μπανταλαμέντι είναι το αντίθετο, είναι ένας παππούς από τη Σικελία, ο οποίος εκπέμπει γλυκύτητα και οικειότητα. Ένας ανοιχτός και πολύ μαγικός άνθρωπος.»\nΓια τον Αλ Πατσίνο: «Αυτό ναι ήταν από τις πρώτες έτσι πολύ περίεργες εμπειρίες του Χόλιγουντ που γίνονται μία φορά και λες "δεν το πιστεύω καν ότι έγιναν". Ναι είχα κάποια στιγμή παίξει μαζί του σε ένα θεατρικό που σκηνοθετούσε κι έναν πολύ μικρό ρόλο στην ταινία "Wilde Salome" βασισμένη στο κείμενο του Όσκαρ Ουάιλντ, στην οποία έπαιζε και σκηνοθετούσε.\nΟ Αλ Πατσίνο είναι σαν κλόουν, με την καλή έννοια. Πολύ εξωστρεφής, χαοτικός\nΟ Αλ Πατσίνο είναι σαν κλόουν, με την καλή έννοια: Έκανε αστεία, ήταν πολύ εξωστρεφής, χαοτικός, σχεδόν αποδιοργωνωμένος. Χρειαζόταν ανθρώπους να κρατάνε λίγο in set όλη αυτήν την ενέργεια που έχει.»\nΣτο τελευταίο μέρος της συνέντευξης, ήθελα να κάνω ερωτήσεις τύπου "Amelie" όπως τις αποκαλώ, και αφορούν στις συνήθειες, τα γούστα και τις ενοχικές απολαύσεις μας, αυτά που μας ενοχλούν και μας αρέσουν. Ξεκινώ ζητώντας της να μου πει τι σχέδιά έχει για το μέλλον: «Πριν έρθω στην Ελλάδα, όπου περνάω το δεύτερο lockdown, τελείωσα στην Αμερική τη μουσική επένδυση για τον πιλότο μιας σειράς τρόμου που αναμένεται να πάρει έγκριση από το Netflix.\nΕπίσης τον επόμενο μήνα θα κυκλοφορήσει το video game Cyberpunk 2077, για το οποίο έχω γράψει κάποια μουσικά κομμάτια. Μέχρι τώρα δεν μου επιτρεπόταν να μιλήσω για αυτό, υπήρχε πολύ αυστηρή πολιτική "σιωπής" αλλά πλέον μπορώ να το ανακοινώσω. Παράλληλα ολοκλήρωσα κάποια διαφημιστικά σποτ μαζί με τον σκηνοθέτη Βασίλη Κεκάτο και σχεδιάζουμε την καινούργια του ταινία, θα επιμεληθώ το soundtrack της.»\nΈχω γράψει τη μουσική για ένα πιλότο σειράς τρόμου του Netflix καθώς και κομμάτια για το Cyperpunk 2077\n«Τον Ιανουάριο θα κυκλοφορήσει επίσης ο νέος μου δίσκος με τίτλο "Better than electric". Σε αυτό υπάρχουν πάλι ακούσματα cinematic pop και τα κομμάτια έχουν να κάνουν με την αγάπη σε απόσταση. Υπάρχουν στοιχεία πιο sci-fi στα βίντεο που θα συνοδεύουν τον δίσκο, είναι ένα αρκετά κινηματογραφικό πρότζεκτ.»\nΑν βλέπει anime: «Ναι μου αρέσουν πολύ. Ξεχωρίζω το "Spirited Away".»\nΈνα τραγούδι που ακούει τελευταία σε λούπα: «Όταν οδηγώ αυτές τις μέρες και μάλλον λόγω του κλίματος, ακούω συνέχεια το "Mad World" των Tears for Fears.»\nΤι την ενοχλεί: «Η ασυνέπεια.»\nΤι της αρέσει: «Όταν οι άνθρωποι γύρω μας δεν φοβούνται τα συναισθήματά τους και τα εκφράζουν. Όταν κάποιος δεν φοβάται τον εαυτό του.»\nΤι την εμπνέει: «Με εμπνέει το να ονειρεύομαι πράγματα, τα οποία δεν έχω ακόμη κατακτήσει.»\nΓια περισσότερη Kid Moxie μπορείτε να επισκεφτείτε τους επίσημους λογαριασμούς της σε Instagram και Facebook:\nΟι πιο σικάτες ολόσωμες φόρμες και φορέματα για το καλοκαίρι 2022


Ο μικρός Λούκας που πέθανε σε ηλικία 7 μηνών, είχε βάρος μόλις 4,3 κιλά, ενώ ήταν αφυδατωμένος και υποσιτισμένος. Οι γονείς του, που διέμεναν στην πόλη Μπέβερεν, διαχειρίζονταν ένα κατάστημα με προϊόντα υγιεινής διατροφής.\nΕπί τέσσερις μήνες, τάιζαν το μωρό γάλα από βρώμη, φαγόπυρο, ρύζι και κινόα. Η μητέρα δεν είχε μητρικό γάλα και το παιδί δεν ήθελε να πιει το βρεφικό γάλα εμπορίου, σύμφωνα με το BBC.\nΟ Λούκας πέθανε τον Ιούνιο του 2014, ενώ τον μετέφεραν στο νοσοκομείο στο Χάσελτ, αφότου ένας γιατρός ομοιοπαθητικής συμβούλεψε το ζευγάρι να καλέσει ασθενοφόρο.\nΣύμφωνα με το BBC, οι γονείς του Λούκας είπαν πως κατέφυγαν στο φυτικό γάλα επειδή πίστευαν ότι το παιδί τους είχε δυσανεξία στη λακτόζη ή τη γλουτένη.\nΒέλγιο, μωρό, πέθανε, φυτικό γάλα\nΗ τρανς Πέτρα ντε Σούτερ ορκίζεται αναπληρώτρια πρωθυπουργός στο Βέλγιο, στην Ελλάδα αυτό δεν επιτρέπεται\nΓράφει ο Βασίλης Σωτηρόπουλος: Στις 15 Δεκεμβρίου 2020 στο Συμβούλιο της Επικρατείας δικάζεται η νομοθεσία


Θάσος Ξενοδοχεία Thassos Hotels - Άνθρωποι και Ασχολίες της Θάσου | τουρισμός κεραμική πανηγύρι\nHome Θάσος Άνθρωποι και Ασχολίες\nΆνθρωποι και Ασχολίες της Θάσου\nΟι κάτοικοι της Θάσου ξεχωρίζουν για την απλότητά τους και την καλή τους διάθεση. Φιλόξενοι, ανοιχτόκαρδοι, γλεντζέδες και παράλληλα βαθιά θρησκευόμενη τηρούν με συνέπεια τις θρησκευτικές τους παραδόσεις γεγονός που αποδεικνύεται και από τον μεγάλο αριθμό εκκλησιών που βρίσκονται στο νησί.\nΕργατικοί και ανήσυχοι κατάφεραν να οργώσουν τις θάλασσες και να εξελιχθούν σε σπουδαίους ναυτικούς. Ακόμη κι εκείνοι όμως που την αρμύρα τις θάλασσας τη γεύτηκαν μόνο στο νησί κατάφεραν να αξιοποιήσουν τον τόπο τους με τον καλύτερο δυνατό τρόπο.\nΑπό τις βασικές τους ασχολίες λοιπόν ήταν και είναι από πολύ παλιά η θάλασσα και τελευταία ο τουρισμός. Θεωρούνται ακόμη και σήμερα από τους πιο ξακουστούς ναυτικούς και εμπόρους.\nΗ ανάπτυξη του τουρισμού εξάλλου είναι από τις ασχολίες στις οποίες οι κάτοικοι της Θάσου αφιερώνουν ολοένα και περισσότερο χρόνο, φροντίζοντας το αποτέλεσμα να είναι ποιοτικό κι όχι τέτοιο που να αποσκοπεί μόνο σε εμπορικά οφέλη.\nΗ λαϊκή υφαντική της Θάσου αν και κυρίως είναι οικιακή πρέπει να θεωρείται τέχνη. Ασκείται ακόμη και σήμερα με τον ίδιο τρόπο όπως και πριν από αιώνες και διατηρεί την παράδοση. Τα δείγματα λαϊκής υφαντικής χρονολογούνται κυρίως από τον 18ο αιώνα. Η ομορφιά των σχεδίων με τα θαυμαστά μοτίβα και τα ολοζώντανα χρώματα, καθώς και η ποιότητα των υφαντών ξετρελαίνουν ντόπιους και τουρίστες. Άλλωστε η λαϊκή υφαντική όχι μόνο εξυπηρετεί τις ανάγκες των κατοίκων, και φέρνει χρήματα στον τόπο αλλά εκφράζει την ίδια την ιστορία του νησιού και το δεσμό των ανθρώπων του με τη φύση.\nΗ κεραμική εξάλλου είναι η αγαπημένη ασχολία των κατοίκων της Θάσου. Το πρώτο μόνιμο εργαστήρι στο νησί ιδρύθηκε το 1910 στο Λιμένα. Η σημερινή παραγωγή καλύπτει τις ανάγκες της τουριστικής αγοράς και συνδυάζει στοιχεία από την βορειοελλαδίτικη και κυκλαδίτικη τέχνη.\nΟι πλούσιοι ελαιώνες του νησιού και τα μελίσσια είναι άλλη βασική ασχολία των θασίων. Είναι γνωστό ότι από την αρχαιότητα ακόμη η Θάσος χαρακτηρίζεται από μεγάλη παραγωγή λαδιού και ελαίων. Το νησί είναι κατάσπαρτο από ελαιώνες που απλώνονται σαν ασημοπράσινο χαλί στους λόφους πλάι στη θάλασσα. Η μοναδική ποιότητα των θασίτικων ελιών και του λαδιού είναι πασίγνωστη και στην Ελλάδα αλλά και εκτός συνόρων.\nΑλλά και το θαυμάσιο θασίτικο μέλι είναι από τα πλέον περιζήτητα προϊόντα του νησιού.\nΤα γλύκά της Θάσου επίσης είναι πολύ γνωστά και μάλιστα σήμερα μικρές βιοτεχνίες τα παρασκευάζουν και τα διαθέτουν στο εμπόριο. Από τα πιο γνωστά είναι το γλυκό καρυδάκι κι ο χαλβάς.\nΤα πλούσια εδέσματα του νησιού συνοδεύονται πάντα από το κόκκινο θασίτικο κρασί.\nΤο νησί της Θάσου έχει μεγάλη καλλιτεχνική και πολιτιστική κληρονομιά.\nΌσον αφορά λοιπόν τις τέχνες κορυφαίος στην αρχαιότητα υπήρξε ο ζωγράφος Πολύγνωτος, ο οποίος ήταν και ο πρωτεργάτης της ελληνικής ζωγραφικής, δημιουργικότατος και με ασύγκριτο ταλέντο.\nΆλλοι θάσιοι καλλιτέχνες ήταν ο Αγλαοφων πατέρας του Πολύγνωτου . Ο Αριστοφών αδερφός του Πολύγνωτου αλλά και ο ανιψιός του Πολύγνωτου Αγλαοφών όλοι ζωγράφοι. Επίσης οι γλύπτες Σωσικλής και Πυθαγόρας.\nΌσο για τη σύγχρονη εποχή ο γλύπτης Πολύγνωτος Βαγής τίμησε με τα έργα του τη Θάσο αφού αναδείχθηκε σαν ένας από τους κορυφαίους γλύπτες όχι μόνο της Αμερικής όπου έζησε, αλλά και ολόκληρου του κόσμου.\nΣτα γράμματα διακρίθηκε ο Ηγέμων ή Ηγήμων ο οποίος υπήρξε κωμικός, ηθοποιός και ποιητής. Ο Στησίμβροτος ήταν σοφιστής και ρήτορας. Τέλος ο Ανδροσθένης που ακολούθησε τον Μ. Αλέξανδρο στην εκστρατεία του έγραψε ένα βιβλίο με τίτλο Ινδικής Παράπλους.\nΕκδηλώσεις - Πανηγύρια:\n2 φεβρουαρίου Παναγία Υπαπαντή Σκάλα Καλλιράχη.Στο πανυγήρι της Παναγίας μοιράζεται και κουρμπάνι\n23 Απριλίου Άγιος Γεώργιος. Ραχώνι -Καλλιράχη\n1 Ιουλίου Άγιοι Ανάργυροι Καλλιράχη .Στο πανηγύρι μοιράζεται κουρμπάνι\n24 Ιουλίου Γιορτή σαρδέλας Σκάλα Καλλιράχης γιορτάζουν και γλεντούν οι ψαράδες της περιοχής\n28 Ιουνίου Άγιος Απόστολος στο Καζαβίτι\n17 Ιουλίου Αγία Μαρίνα. Καλλιράχη. Στο πανυγήρι μοιράζεται κουρμπάνι\n20 Ιουλίου Προφήτης Ηλίας .Σκάλα Σωτήρας .Στο πανηγύρι μοιράζεται κουρμπάνι\n15-28 Ιουλίου Καζαβιτιανά στο Μικρό Καζαβίτι\n27 Ιουλίου Άγιος Παντελεήμονας στο Μοναστήρι γίνεται πανηγύρι\n6 Αυγούστου ψηλά στην κορυφή Μεταμόρφωση Καλλιράχη .Διάφορες εκδηλώσεις\n6 Αυγούστου Μεταμόρφωση χωριό Σωτήρας.Στο πανηγύρι μοιράζεται κουρμπάνι\n15 Αυγούστου Παναγία\n29 Αυγούστου Αϊ Γιάννης ψηλά στα βουνά του Πρίνου Σε όλα τα πανηγύρια μοιράζεται το παραδοσιακό φαγητό 'κουρμπάνι'. Τα ΚΑΖΑΒΙΤΙΑΝΑ είναι εκδηλώσεις που λαβαίνουν χώρα στο Μικρό Πρίνο (Μικρό Καζαβίτι) από παραδοσιακά σχήματα τον Ιούλιο και Αύγουστο.\nΡαχώνι : Τα πανηγύρια στο Ραχώνι, της Παναγίας, 15-16 Αυγούστου και στο συνοικισμό του Αγ. Γεωργίου, του Προφήτη Ηλία στις 20 Ιουλίου και του Αγ. Γεωργίου.\nΠοταμιά : Το πανηγύρι της Ζωοδόχου Πηγής την Παρασκευή του Πάσχα.\nΠαναγιά : Το ξακουστό πανηγύρι της Παναγίας, στις 15 Αυγούστου.\nΛιμενάρια : Το πανηγύρι του Αγ.Γεωργίου, την Τρίτη του Πάσχα.\nΛιμένας ή Θάσος : Το καλοκαίρι δίνονται παραστάσεις αρχαίου δράματος και συναυλίες, στο πλαίσιο του φεστιβάλ Φιλίππων-Θάσου.\n← Aλιεία Θάσου\nΓεωγραφική θέση και κλίμα της Θάσου →\nApartments G&T is located in Limenas, Thassos’ main town and port. Offering free Wi-Fi and free private parking, the complex offers a small pool with sun-lounger terrace and a large garden with barbecue. G&T Apartments are fully furnished, offering a seating room, fully equipped kitchen and spacious bedroom. Featuring a TV, iron and safe, they are further equipped with air conditioning...\nΜονοκατοικια 2 δωματιων που μπορει να φιλοξενησει μεχρι 7 ατομα...


Γρηγορίου: «Να γίνουμε πιο επιθετικοί, πιο παραγωγικοί...»\nΣάββατο 17 Αυγούστου 2019 20:01\nΣυνέντευξη του Μιχάλη Γρηγορίου φιλοξενήθηκε στην εφημερίδα «Ελευθερία» με τον τεχνικό της ΑΕΛ να μιλά για τις πρώτες του εντυπώσεις αυτές τις (περίπου) 10 ημέρες προπονήσεων με την ομάδα. Αναλυτικά:\nΓια την πρεμιέρα: «Η πρεμιέρα είναι πραγματικά απέναντι σε μία ομάδα που βρίσκεται σε πολύ καλή φόρμα, όπως όλες οι ομάδες που έχουν ξεκινήσει τη διαδικασία των ευρωπαϊκών παιχνιδιών, σε αντίθεση με τις υπόλοιπες ομάδες που μετέχουν στο πρωτάθλημα. Αυτές λοιπόν έχουν ένα αβαντάζ ενώ σίγουρα έχω κι εγώ μικρό χρονικό διάστημα στην ομάδα. Αλλά αυτό δεν σημαίνει ότι δεν θα προσπαθήσουμε για το καλύτερο και γι’ αυτό δουλεύουμε όλες αυτές τις ημέρες. Στόχος σε κάθε παιχνίδι θα είναι το καλύτερο αποτέλεσμα με όποια ομάδα κι αν παίζουμε. Η ΑΕΛ άλλωστε βάσει της ιστορίας της είναι μεγάλη ομάδα και πρέπει να το αποδεικνύει αυτό σε κάθε αγώνα, σε κάθε γήπεδο με κάθε αντίπαλο».


Διδακτικό Προσωπικό – Επιστήμες της Αγωγής με Νέες Τεχνολογίες\nΘετικές Επιστήμες με Νέες Τεχνολογίες\nΑίτηση – Παιδαγωγική με Νέες Τεχνολογίες\nΑίτηση – Ανθρωπιστικές Σπουδές με Νέες Τεχνολογίες\nΑίτηση – Θετικές Επιστήμες με Νέες Τεχνολογίες\nΑκριτόπουλος Αλέξανδρος, Καθηγητής στο Παιδαγωγικό Τμήμα Δημοτικής Εκπαίδευσης του Πανεπιστημίου Δυτικής Μακεδονίας, με γνωστικό αντικείμενο «Ελληνική Λογοτεχνία με έμφαση στην Παιδική Λογοτεχνία»\nΑνδρέου Ανδρέας, Καθηγητής στο Παιδαγωγικό Τμήμα Δημοτικής Εκπαίδευσης του Πανεπιστημίου Δυτικής Μακεδονίας, με γνωστικό αντικείμενο «Ιστορία και Πολιτισμός στην Εκπαίδευση».\nΓρίβα Ελένη, Καθηγήτρια στο Παιδαγωγικό Τμήμα Δημοτικής Εκπαίδευσης του Πανεπιστημίου Δυτικής Μακεδονίας, με γνωστικό αντικείμενο «Διδασκαλία της δεύτερης γλώσσας και διαχείριση πολυγλωσσίας στην εκπαίδευση».\nΔημητριάδου Αικατερίνη, Καθηγήτρια στο Παιδαγωγικό Τμήμα Δημοτικής Εκπαίδευσης του Πανεπιστημίου Δυτικής Μακεδονίας, με γνωστικό αντικείμενο «Διδακτική Μεθοδολογία».\nΗλιάδου–Τάχου Σοφία, Καθηγήτρια Ιστορίας της Νεοελληνικής Εκπαίδευσης στο ΠΤΔΕ του Πανεπιστημίου Δυτικής Μακεδονίας, με γνωστικό αντικείμενο «Ιστορία της νεοελληνικής εκπαίδευσης».\nΘωίδης Ιωάννης, Αναπληρωτής Καθηγητής στο Παιδαγωγικό Τμήμα Δημοτικής Εκπαίδευσης του Πανεπιστημίου Δυτικής Μακεδονίας, με γνωστικό αντικείμενο «Κοινωνική Παιδαγωγική».\nΙορδανίδης Γεώργιος, Καθηγητής στο Παιδαγωγικό Τμήμα Δημοτικής Εκπαίδευσης του Πανεπιστημίου Δυτικής Μακεδονίας, με γνωστικό αντικείμενο «Οργάνωση και Διοίκηση Εκπαίδευσης».\nΚαμαρούδης Σταύρος, Αναπληρωτής Καθηγητής στο Παιδαγωγικό Τμήμα Δημοτικής Εκπαίδευσης του Πανεπιστημίου Δυτικής Μακεδονίας, με γνωστικό αντικείμενο «Νεοελληνική Γλώσσα και η Διδακτική της».\nΚαριώτογλου Πέτρος, Καθηγητής στο Πανεπιστήμιο Δυτικής Μακεδονίας, Παιδαγωγική Σχολή, Τμήμα Νηπιαγωγών με γνωστικό αντικείμενο «Διδακτική Φυσικών Επιστημών στην προσχολική Αγωγή και Εκπαίδευση».\nΚασβίκης Κωνσταντίνος, Επίκουρος Καθηγητής στο Παιδαγωγικό Τμήμα Δημοτικής Εκπαίδευσης του Πανεπιστημίου Δυτικής Μακεδονίας, με γνωστικό αντικείμενο «Διδακτική της Ιστορίας και του Πολιτισμού».\nΛεμονίδης Χαράλαμπος, Καθηγητής στο Παιδαγωγικό Τμήμα Δημοτικής Εκπαίδευσης του Πανεπιστημίου Δυτικής Μακεδονίας, με γνωστικό αντικείμενο «Διδακτική των Μαθηματικών».\nΜαλανδράκης Γιώργος, Επίκουρος Καθηγητής στο Παιδαγωγικό Τμήμα Δημοτικής Εκπαίδευσης του Αριστοτελείου Πανεπιστημίου Θεσσαλονίκης, με γνωστικό αντικείμενο «Περιβαλλοντική Εκπαίδευση».\nΜπέτσας Γιάννης, Επίκουρος Καθηγητής του Παιδαγωγικού Τμήματος Δημοτικής Εκπαίδευσης του Αριστοτελείου Πανεπιστημίου Θεσσαλονίκης, με γνωστικό αντικείμενο: «Ιστορία της Εκπαίδευσης».\nΝικολαντωνάκης Κωνσταντίνος, Καθηγητής στο Παιδαγωγικό Τμήμα Δημοτικής Εκπαίδευσης του Πανεπιστημίου Δυτικής Μακεδονίας, με γνωστικό αντικείμενο «Μαθηματικά στην Πρωτοβάθμια Εκπαίδευση».\nΠαλαιγεωργίου Γιώργος, Επίκουρος Καθηγητής στο Παιδαγωγικό Τμήμα Δημοτικής Εκπαίδευσης του Πανεπιστημίου Δυτικής Μακεδονίας, με γνωστικό αντικείμενο «Νέες Τεχνολογίες Πληροφορίας και Επικοινωνίας στην Εκπαίδευση».\nΠαπαδοπούλου Βασιλική, Καθηγήτρια στο Παιδαγωγικό Τμήμα Δημοτικής Εκπαίδευσης του Πανεπιστημίου Δυτικής Μακεδονίας, με γνωστικό αντικείμενο «Σχολική Παιδαγωγική».\nΠνευματικός Δημήτριος, Καθηγητής στο Παιδαγωγικό Τμήμα Δημοτικής Εκπαίδευσης του Πανεπιστημίου Δυτικής Μακεδονίας, με γνωστικό αντικείμενο «Εξελικτική Ψυχολογία».\nΣακελλαρίου Αγγελική, Αναπληρώτρια Καθηγήτρια στο Παιδαγωγικό Τμήμα Δημοτικής Εκπαίδευσης του Πανεπιστημίου Δυτικής Μακεδονίας, με γνωστικό αντικείμενο «Εφαρμοσμένη γλωσσολογία στην εκπαίδευση».\nΣπύρτου Άννα, Καθηγήτρια στο Πανεπιστήμιο Δυτικής Μακεδονίας, Παιδαγωγική Σχολή, Τμήμα Δημοτικής Εκπαίδευσης με γνωστικό αντικείμενο «Φυσική και η Διδακτική της».\nΤσακιρίδου Ελένη, Καθηγήτρια στο Παιδαγωγικό Τμήμα Δημοτικής Εκπαίδευσης του Πανεπιστημίου Δυτικής Μακεδονίας, με γνωστικό αντικείμενο «Εφαρμοσμένη Στατιστική και Εκπαιδευτική Έρευνα».\nΦωτιάδης Κωνσταντίνος, Ομότιμος Καθηγητής στο Παιδαγωγικό Τμήμα Δημοτικής Εκπαίδευσης του Πανεπιστημίου Δυτικής Μακεδονίας, με γνωστικό αντικείμενο «Iστορία του Nέου Eλληνισμού».\nΧατζηεφραιμίδης Ειρηναίος, Αναπληρωτής Καθηγητής στο Παιδαγωγικό Τμήμα Δημοτικής Εκπαίδευσης του Πανεπιστημίου Δυτικής Μακεδονίας, με γνωστικό αντικείμενο «Ορθοδοξία και πολιτισμός».\nΕπιλέξτε ΚΑΤΕΥΘΥΝΣΗ Κοινά μαθήματα για όλες τις κατευθύνσεις Παιδαγωγική με Νέες Τεχνολογίες Ανθρωπιστικές Σπουδές με Νέες Τεχνολογίες Θετικές Επιστήμες με Νέες Τεχνολογίες\nΠαρουσιάσεις Διπλωματικών Εργασιών – ΝΟΕΜΒΡΙΟΣ 2020 20/11/2020\nΠΙΝΑΚΑΣ ΕΠΙΤΥΧΟΝΤΩΝ – ΕΠΙΛΑΧΟΝΤΩΝ ΑΚΑΔ. ΠΕΡΙΟΔΟΥ 2020-2021 17/09/2020\nΣΥΝΕΝΤΕΥΞΗ ΥΠΟΨΗΦΙΩΝ 2020-21 11/09/2020\nΠΑΡΑΤΑΣΗ ΚΑΤΑΛΗΚΤΙΚΗΣ ΗΜΕΡΟΜΗΝΙΑΣ ΚΑΤΑΘΕΣΗΣ ΑΙΤΗΣΕΩΝ 29/07/2020\nΠΡΟΚΗΡΥΞΗ 2020-2021 19/05/2020\nΙστορικό Επιλέξτε μήνα Νοέμβριος 2020 (1) Σεπτέμβριος 2020 (2) Ιούλιος 2020 (1) Μάιος 2020 (1) Δεκέμβριος 2019 (1) Νοέμβριος 2019 (1) Οκτώβριος 2019 (1) Σεπτέμβριος 2019 (2) Αύγουστος 2019 (2) Ιούλιος 2019 (2) Μάιος 2019 (1) Ιανουάριος 2019 (1) Σεπτέμβριος 2018 (1) Ιούλιος 2018 (3) Ιούνιος 2018 (2) Μάιος 2018 (1) Μάρτιος 2018 (1) Νοέμβριος 2017 (2) Σεπτέμβριος 2017 (2) Ιούλιος 2017 (2) Ιούνιος 2017 (1) Μάιος 2017 (1) Νοέμβριος 2016 (5) Οκτώβριος 2016 (1) Σεπτέμβριος 2016 (2) Ιούλιος 2016 (2) Ιούνιος 2016 (2) Μάιος 2016 (4) Μάρτιος 2016 (4) Φεβρουάριος 2016 (2) Ιανουάριος 2016 (7) Δεκέμβριος 2015 (1) Νοέμβριος 2015 (4) Οκτώβριος 2015 (11) Ιούλιος 2015 (1) Ιούνιος 2015 (1)\nΑνθρωπιστικές Σπουδές με Νέες Τεχνολογίες (65)\nΘετικές Επιστήμες με Νέες Τεχνολογίες (69)\nΠαιδαγωγική με Νέες Τεχνολογίες (69)\n© 2021 Επιστήμες της Αγωγής με Νέες Τεχνολογίες.


Ο Τρουμπέτας στον ΠΑΟΚ (pics) – inpaok.com\nΤη φανέλα του ΠΑΟΚ θα φορά για την επόμενη σεζόν ο 26χρονος Σέρβος περιφερειακός Νέναντ Τρουμπέτας, καθώς σήμερα υπέγραψε το συμβόλαιο συνεργασίας του με την ομάδα.\nΜε ύψος 1,90μ., ο γεννημένος στην Κίκιντα αθλητής, θα καλύψει τη θέση του δεξιού ίντερ, έχοντας αφήσει πολύ καλές εντυπώσεις με τις ικανότητές του εντός γηπέδου σε άμυνα και επίθεση, αλλά και με την άμεση προσαρμογή του. Πέρσι, ο Νέναντ Τρουμπέτας αγωνίστηκε στην Νες Ζιόνα του Ισραήλ και πρόπερσι στη Σμεντέρεβο της Σερβίας.\n«Καλωσορίζουμε τον Νέναντ στην οικογένεια του ΠΑΟΚ. Πρόκειται για έναν αθλητή που θα μας βοηθήσει στην προσπάθεια για επίτευξή των στόχων μας. Του εύχομαι να είναι υγιής και να ζήσει χαρές με την ομάδα. Από την πλευρά της διοίκησης του ΑΣ ΠΑΟΚ, είναι προφανές ότι γίνεται κάθε δυνατή προσπάθεια για την ενίσχυσή της ομάδας», σχολίασε ο έφορος του τμήματος χάντμπολ, Γρηγόρης Πετρίδης.\nΑπό την πλευρά του ο «Τρούμπε», όπως είναι το προσωνύμιο του, τόνισε ότι «είμαι πολύ χαρούμενος που συνεχίζω την καριέρα μου στον ΠΑΟΚ και σε μια τόσο όμορφη πόλη όπως είναι η Θεσσαλονίκη. Έρχομαι σε μία ομάδα με σημαντικές επιτυχίες τα τελευταία χρόνια στο χώρο του χάντμπολ και φιλοδοξώ να παλέψω με τους νέους συμπαίκτες μου για νέες επιτυχίες. Σε λίγες μέρες θα είμαι έτοιμος να αποδώσω στο 100% των δυνατοτήτων μου».\nΟ τεχνικός του ΠΑΟΚ, Στέλιος Υετίων, σημείωσε ότι «με την προσθήκη του Νέναντ ολοκληρώνεται το ρόστερ μας για τη νέα περίοδο. Οι πληροφορίες που είχαμε για την ποιότητά του επαληθεύονται στο γήπεδο και θεωρώ ότι θα μας βοηθήσει. Πλέον, αυτό που πρέπει να κάνουμε όλοι, είναι να δουλέψουμε σκληρά για να είμαστε απόλυτα έτοιμοι με το ξεκίνημα του πρωταθλήματος».


eνημέρωση από ΕΤΕΚ (23 Αυγούστου 2013)\nΤo ΕΤΕΚ είναι ο θεσμοθετημένος Τεχνικός Σύμβουλος της Πολιτείας και οργανισμός όλων των Μηχανικών που δραστηριοποιούνται στην Κύπρο. Για να μπορεί να ασκεί κάποιος τη Μηχανική πρέπει να εγγραφεί στο Μητρώο Μελών του ΕΤΕΚ. Το Επιμελητήριο εγγράφει τα μέλη του (ξεπερνούν σήμερα τα 11.500) με αυστηρούς όρους, διασφαλίζοντας έτσι την ποιότητα των υπηρεσιών που παρέχονται στον Κύπριο πολίτη. Μέλη του ΕΤΕΚ μπορούν να γίνουν και εταιρείες. Το Επιμελητήριο προσφέρει στους Κύπριους πολίτες υπηρεσίες διαιτησιών και πραγματογνωμοσυνών σε θέματα που αφορούν τους κλάδους του. Το ΕΤΕΚ είναι πλήρες μέλος στο European Council of Engineers Chambers (ECEC)..\nΑναρτήθηκε στην ιστοσελίδα του ΕΤΕΚ το τεύχος Ιουλίου, του Ενημ. Δελτίου:\n· ΑΡΧΙΤΕΚΤΟΝΙΚΗ ΚΑΙ ΠΟΛΙΤΙΚΗ ΜΗΧΑΝΙΚΗ: Πρακτική άσκηση σε διάφορες υπηρεσίες για εγγραφή στο Μητρώο Μελών ΕΤΕΚ (σελ. 24)\n· ΔΗΜΟΣΙΑ ΣΥΖΗΤΗΣΗ: «Διαχείριση Αποβλήτων από Εκσκαφές, Κατασκευές και Κατεδαφίσεις (ΑΕΚΚ): Στόχοι, Προβλήματα και Προοπτικές» - Οι παρουσιάσεις των εισηγητών (σελ. 25)\n• QUIZ: Πόσα γνωρίζετε για τη σήμανση των επικίνδυνων χημικών ουσιών; (σελ. 19)\nΤο Ίδρυμα Προώθησης Έρευνας παρέτεινε την προθεσμία υποβολής ερωτηματολογίων στο πλαίσιο της εκπόνησης της Μελέτης για τη Χαρτογράφηση του Ερευνητικού Ιστού της Κύπρου... Περισσότερα εδώ


Η Marketing Greece Α.Ε. θα ήθελε να ευχαριστήσει θερμά τις Εταιρείες και τους Οργανισμούς που προσφέρουν ουσιαστική υποστήριξη και ενισχύουν το έργο της προκειμένου να πετύχει τους στόχους της.\nΤα ξενοδοχεία της Grecotel έχουν ταυτίσει το όνομα της εταιρείας με την παραδοσιακή ελληνική φιλοξενία.\nΗ Coca-Cola Τρία Έψιλον είναι η κορυφαία ελληνική εταιρεία μη αλκοολούχων ποτών. Από το 1969 εξυπηρετεί τις ανάγκες εκατομμυρίων καταναλωτών στην Ελλάδα, παράγοντας και διανέμοντας ένα μοναδικό χαρτοφυλάκιο προϊόντων ποιότητας.\nΗ AEGEAN , η μεγαλύτερη ελληνική αεροπορική εταιρεία και μέλος της Star Alliance.\nΗ Bluegr HOTELS & RESORTS, είναι μια ιδιωτική, οικογενειακή επιχείρηση, η οποία ιδρύθηκε το 1985 από τη διευθύνων σύμβουλο, Τζίνα Μαμιδάκη.\nΗ Celestial Cruises είναι η μόνη εταιρία κρουαζιέρας που αποπλέει από ελληνικά λιμάνια ταξιδεύοντας σε όλη την Ελλάδα, από το Ιόνιο έως το Αιγαίο.\nΗ Eurobank στηρίζει τον Τουρισμό, ως το πολυτιμότερο «εξαγώγιμο» προϊόν της Ελλάδας, επενδύοντας με υπευθυνότητα και συνέπεια στον κλάδο.\nΗ Variety είναι η μεγαλύτερη επιχείρηση μικρών κρουαζιερόπλοιων στον κόσμο και έχει προσφέρει στους πελάτες της παγκοσμίως την απόλυτη εμπειρία του yachting από το 1949.\nΗ ΤΕΜΕS S.A είναι ο φορέας ανάπτυξης της Costa Navarino, του πρώτου ολοκληρωμένου τουριστικού προορισμού υψηλών προδιαγραφών στην Ελλάδα, που συμβάλλει στην καθιέρωση της Μεσσηνίας ως τουριστική περιοχή υψηλής ποιότητας και παγκοσμίου φήμης.


ΈΛΗΞΕ | «Ο Mickey κι οι Φίλοι του σε Αγώνες Ταχύτητας» στο Disney Junior - The Mamagers.gr\nΚάτι Παίζει Διαγωνισμοί Παιδί Νήπιο\nO λατρεμένος ήρωας των παιδικών μας χρόνων, επιστρέφει στη μικρή οθόνη για να τον αγαπήσουν και τα δικά μας παιδιά. Αυτή τη φορά η τρελοπαρέα «μαρσάρει» στη νέα σειρά κινούμενων σχεδίων με τίτλο:\n«Ο Mickey και οι Φίλοι του σε Αγώνες Ταχύτητας» του Disney Junior.\nΚι όταν λέμε μαρσάρει, κυριολεκτούμε, καθώς ο Mickey, η Μίνι, ο Πλούτο, ο Γκούφυ, η Νταίζη και ο Ντόναλντ πιάνουν το τιμόνι και ζουν τρελές περιπέτειες οδηγώντας αυτοκίνητα κομμένα και ραμμένα στα μέτρα τους.\nΤα απίθανα οχήματα είναι εμπνευσμένα από τις προσωπικότητες των χαρακτήρων. Ετοιμαστείτε να δείτε Αγώνες Ταχύτητας με τον Mickey στο βολάν μιας κλασικής αμερικάνικης αντίκας. Την Μίνι σ’ένα αμάξι που θυμίζει φιόγκο και τον Ντόναλντ σ’ένα αμάξι-ταχύπλοο που μπορεί να «ταξιδέψει» σε στεριά και θάλασσα.\nΑκόμα και οι αριθμοί που αναγράφονται στα αυτοκίνητα της σειράς έχουν συμβολική σημασία για κάθε οδηγό. Ο αριθμός 89 έχει επιλεχθεί για το αυτοκίνητο της Μίνι αντιπροσωπεύοντας τα 89 χρόνια από την δημιουργία της. Η Νταίζη διάλεξε τον αριθμό 4 προς τιμήν των τεσσάρων φίλων της. Οι αγωνιστικές περιπέτειες των ηρώων ξεκινούν από τη Λουκανικούπολη όπου κατοικούν ο Mickey και η Παρέα του. Εκτυλίσσονται σε εμβληματικά μέρη σ’όλο τον κόσμο. Σκοπός τους, εκτός απ’την διασκέδαση, να μεταδώσουν κοινωνικά και συναισθηματικά μηνύματα για τη φιλία, την ομαδικότητα και το φιλότιμο.\nΤο Disney Junior δεν αφήνει τους γονείς έξω απ’αυτό το μαγικό ταξίδι.\nΑντιθέτως, παρακινεί τον μπαμπά και τη μαμά να συμμετέχουν μαζί με το παιδί στην εμπειρία της Disney. Των μαγικών, μουσικών και εγκάρδιων ιστοριών και χαρακτήρων, ενσωματώνοντας συγκεκριμένα θέματα μάθησης και ανάπτυξης για παιδιά 2-7 ετών, όπως:\nπρώιμα μαθηματικά, γλωσσικές δεξιότητες, υγιεινή διατροφή και τρόπο ζωής, αλλά και κοινωνικές δεξιότητες.\nΗ δημιουργική ομάδα που κρύβεται πίσω απ’τις επιτυχημένες σειρές του Disney Junior έχει υπάρξει υποψήφια για το βραβείο Emmy. Το γεγονός αυτό μας προϊδεάζει για το θέαμα που θα απολαύσουμε. Απ’την πρώτη μετάδοση το 2006, η Λέσχη του Mickey έχει καταταχθεί στις 10 καλύτερες σειρές για παιδιά 2-5 ετών. Αυτή τη στιγμή προβάλλεται σε 159 χώρες και σε 32 διαφορετικές γλώσσες.\nΗ νέα σειρά του Disney Junior ξεκινά στις 22 Απριλίου στις 10:30 και θα προβάλλεται κάθε Σάββατο την ίδια ώρα. Για να μπείτε στο κλίμα, τo TheMamagers.gr σε συνεργασία με την Disney σας χαρίζουν:\n1 DVD H Λέσχη του Mickey\n1 υπέροχο Πυροσβεστικό γουρούνα διάσωσης Mickey\n1 Φορτηγάκι με Γλυκά Mίννι\n1 Πυροσβεστικό Όχημα Mickey\nΟ διαγωνισμός λήγει την Τετάρτη 19 Απριλίου στις 12 το μεσημέρι.\nΟι νικητές θα ειδοποιηθούν την ίδια μέρα, αμέσως μετά την κλήρωση, μέσω email για να επιβεβαιώσουν τα στοιχεία τους.\nDISNEYDISNEY JUNIOR CHANNELDVD Η ΛΕΣΧΗ ΤΟΥ MICKEYMICKEYMINNIEΔΙΑΓΩΝΙΣΜΟΣΠΑΙΔΙΚΑ ΠΑΙΧΝΙΔΙΑΠΥΡΟΣΒΕΣΤΙΚΟ ΟΧΗΜΑ MICKEYΦΟΡΤΗΓΑΚΙ ΜΕ ΓΛΥΚΑ MINNIE


Το νερό είναι το κύριο χημικό συστατικό του σώματος. Χωρίς το νερό δεν θα υπήρχε αίμα για να μεταφέρει θρεπτικά συστατικά και οξυγόνο στα κύτταρα, η θερμοκρασία του σώματος δεν θα ήταν φυσιολογική ενώ οι βιοχημικές αντιδράσεις δεν θα ήταν δυνατόν να πραγματοποιηθούν. Το νερό επίσης διευκολύνει την λειτουργία της πέψης και του εντέρου, ομαλοποιεί την αρτηριακή πίεση., συντελεί στη σωστή λειτουργία αρθρώσεων ήπατος νεφρών και καρδιάς, στην ομαλή αποβολή τοξινών και επικίνδυνων μικροβίων που εισέρχονται στο σώμα, στην διατήρηση ηλεκτρολυτικής ισορροπίας.\nΠαρά το σημαντικό ρόλο που έχει η επαρκής πρόσληψη υγρών για τον οργανισμό, εάν το σώμα προσλάβει υπερβολική ποσότητα νερού από αυτή που χρειάζεται, εμφανίζεται μια επικίνδυνη κατάσταση υπερφόρτωσης από υγρά που μπορεί να αποβεί επικίνδυνη για τον οργανισμό. Στην υπερφόρτωση από υγρά ο οργανισμός δεν μπορεί να αποβάλλει το πλεονάζον ύδωρ, η καρδιά δεν μπορεί να το εξωθήσει με επάρκεια στην κυκλοφορία, η συγκέντρωση του νατρίου διαταράσσεται με αποτέλεσμα την εμφάνιση επιπλοκών όπως:\nΜία συνήθης ανησυχία που ταλανίζει ασθενείς και υγιείς αφορά την ποσότητα του νερού που χρειάζονται. Ωστόσο δεν υπάρχουν ενιαίες αναγκαίες ποσότητες πρόσληψης για όλους.\nΗ ιδιοσυγκρασία και το φύλο επηρεάζουν τις ημερήσιες ανάγκες με τους άντρες να χρειάζονται συνήθως περισσότερο νερό.\nΟι γυναίκες που είναι έγκυες ή θηλάζουν χρειάζονται επιπλέον υγρά. Ιδιαίτερα όταν θηλάζουν οι γυναίκες μπορεί να καταναλώνουν πάνω από 3 λίτρα νερού ημερησίως.\nΚατά μέσο όρο, τα τρόφιμα παρέχουν περίπου το 20 τοις εκατό της συνολικής πρόσληψης νερού. Ωστόσο πολλά φρούτα και λαχανικά, όπως το καρπούζι και το σπανάκι, έχουν πάνω από 80% νερό. Για τον υπολογισμό των ημερήσιων αναγκών σε νερό πρέπει να ληφθεί υπόψιν η κατανάλωση ποτών όπως είναι το γάλα, οι χυμοί, τα αλκοολούχα ποτά, τα ροφήματα με καφεΐνη – π.χ. καφές, τσάι σόδα -.\nΟ υγιής νέος ενήλικας που ζει σε ένα εύκρατο κλίμα συνήθως χρειάζεται δέκα με δώδεκα ποτήρια νερό ή ροφήματα ημερησίως. Οι ακριβείς ωστόσο ανάγκες του οργανισμού σε νερό μπορούν να εκτιμηθούν μόνο μετά από τη σωστή ιατρική εξέταση από έμπειρο παθολόγο (ή παιδίατρο στην περίπτωση μικρών παιδιών) με σφαιρική γνώση. Αυτό επιβάλλεται ιδιαίτερα σε περιπτώσεις ηλικιωμένων, μωρών, εγκύων ή χρονίως πασχόντων.


Βρέθηκε το «πλοίο του Οδυσσέα»: Αυτό είναι το αρχαιότερο άθικτο ναυάγιο στον κόσμο – Serendipity <3 !\nΒρέθηκε το «πλοίο του Οδυσσέα»: Αυτό είναι το αρχαιότερο άθικτο ναυάγιο στον κόσμο\nΤο αρχαιότερο άθικτο ναυάγιοανακάλυψαν αρχαιολόγοι στον βυθό της Μαύρης Θάλασσας, όπου βρέθηκε πλοίο που φέρεται να βυθίστηκε πριν από 2.400 χρόνια.\nΤο 23 μέτρων πλοίο θεωρείται πως είναι αρχαιοελληνικόκαι εντοπίστηκε άθικτο, ίσως λόγω της έλλειψης οξυγόνου στον βυθό.\n«Ένα πλοίο επιβίωσε από την κλασική περίοδο χωρίς να υποστεί φθορές, ευρισκόμενο σε βάθος 2 χιλιομέτρων. Αυτό είναι κάτι που δεν θεωρούσα πιθανό», είπε ο καθηγητής Jon Adams, επικεφαλής ερευνητής του Σχεδίου Εναέλιας Αρχαιολογίας της Μαύρης Θάλασσας.\nΟ ίδιος εκτίμησε πως το ναυάγιο θα φέρει επανάστασησχετικά με τη γνώση για τις μεθόδους ναυπηγικής και ναυσιπλοΐας που χρησιμοποιούνταν στην αρχαιότητα.\nΟι ερευνητές θεωρούν πως επρόκειτο για εμπορικό πλοίο, που παρόμοιά του υπήρχαν μόνο στην αρχαία Ελλάδα και οι ακαδημαϊκοί τα έχουν δει σε έργα της εποχής. Συγκεκριμένα, ένα τέτοιο πλοίο «φιγουράρει» στο διάσημο αγγείο «Ο Οδυσσέας και οι Σειρήνες» που εκτίθεται στο Βρετανικό Μουσείο.\nΗ ομάδα, σύμφωνα με τις πληροφορίες του Guardian, ήθελε να αφήσει το πλοίο εκεί που το βρήκε, αλλά ένα κομμάτι του αναλύθηκε και επιβεβαιώθηκε πως είναι «το αρχαιότερο άθικτο ναυάγιο».\nPrevious Τόνωσε το ανοσοποιητικό σου -8 σωτήριοι τρόποι για να προλάβεις κρυολόγημα και ιώσεις\nNext On Beauty: Zoë Kravitz


Φυτικές πηγές σιδήρου. ⚜Myths & Maths – PURE MOMENTUM\nWritten by Angeliki Published on 19 Ιανουαρίου 2018 in προληπτικη διατροφη\nΠάμε να καταλάβουμε παρέα τι παίζει με την πιο συχνή αναιμία του αναπτυγμένου αλλά και του αναπτυσσόμενου κόσμου.\nΗ σιδηροπενική αναιμία.\nΗ κατάσταση στην οποία η ποσότητα σιδήρου που απαιτείται από τον οργανισμό μας, ξεπερνά την διαθέσιμη ποσότητα, με αποτέλεσμα να μειώνονται οι αποθήκες του οργανισμού(φερριτίνη). Εάν η ανεπάρκεια αυτη επιμείνει, και εφόσον εξαντληθούν οι αποθήκες, αρχίζει να διαταράσσεται η παραγωγή της αιμοσφαιρίνης. Της πρωτείνης που συνιστά τα ερυθρά αιμοσφαίρια. Ως αποτέλεσμα λιγότερο οξυγόνο μεταφέρεται σε κάθε γωνιά του οργανισμού μας, με αποτέλεσμα να μην εκτελούνται σημαντικές λειτουργίες, οδηγώντας σε αδυναμία, δύσπνοια, μειωμένη νοητική λειτουργία.\nΤο πιο σημαντικό να καταλάβουμε για την σιδηροπενική αναιμία είναι ότι δεν είναι νόσος, αλλά σύμπτωμα. Δηλαδή αποτέλεσμα μιας αιτίας παθολογικής που θα πρέπει οπωσδήποτε να διαγνωσθεί για να αντιμετωπιστεί.\nΌταν κάποιος λέει, έχω έλλειψη σιδήρου, η επόμενη ερώτηση είναι γιατί. Και μετά διδεται η ανάλογη θεραπεία.\nΠάμε να δούμε τι ψάχνουμε.\nΚύριες αιτίες σιδηροπενικής αναιμίας:\nΑνεπαρκής διαιτητική πρόσληψη.\n1. Ανεπαρκής πρόσληψη.\nΗ συχνότερη αιτία σιδηροπενικής αναιμίας. Όταν λοιπόν δεν προσλαμβάνουμε αρκετή ποσότητα σιδήρου από τις τροφές. Ο σίδηρος στις τροφές υπάρχει σε δύο μορφές\nη οργανική μορφή ή αιμική, σε ζωικές τροφές, όπως κρέας, αυγά, ψάρια, θαλασσινά. Απορροφάται από το σώμα μας το 5-35% του προσλαμβανόμενου.\nη ανόργανη ή μη αιμική, σε φυλλώδη πράσινα λαχανικά, φασόλια, όσπρια, ξηρούς καρπούς, φρουτα, δημητριακά, συμπληρώματα. Απορροφάται από το σώμα μας το 2-20% του προσλαμβανόμενου.\nΗ διαφορά τους έγκειται στην συμπεριφορά όσον αφορά την απορρόφηση αλλά κυρίως διαφέρουν στην επίδραση τους στον ανθρώπινο οργανισμό. Ο αιμικός Σίδηρος έχει αποδειχτεί με έγκυρες έρευνες, ότι αυξάνει την εμφάνιση καρδιαγγειακής νόσου & των εγκεφαλικών επεισοδίων προάγοντας την αθηρωμάτωση, του διαβήτη και ακόμη και κάποιων μορφών καρκίνου. Ενώ ο μή αιμικός, φυτικός Σίδηρος δεν έχει καμία αρνητική επίδραση!\nΠοιος όμως μας το λέει αυτό; Κανείς. Γιαγιάδες, θειές, διατροφολόγοι, ακόμη και ιατροί, σε κάθε γωνιά, κυρήττουν ιατρικά δόγματα υπέρ της κατανάλωσης κόκκινου κρέατος για την αύξηση των επιπέδων σιδήρου στο σώμα μας, αγνοώντας ή χειρότερα αδιαφορώντας για τις νοσηρές συνέπειες του αιμικού σιδήρου στην υγεία μας. Τραγικό; Τραγικό…\nμύθος νούμερο 1:\nΤο κρέας αποτελεί καλύτερη πηγή σιδήρου από τα φυτά.\nΑποτελεί πιο απορροφήσιμη πηγή σιδήρου, όχι όμως καλύτερη, αντιθέτως, αποτελεί ανθυγιεινή πηγή σιδήρου.\nΌπως καταλαβαίνουμε, τα δυο φύλα έχουν ίσες ανάγκες σιδήρου μέχρι την εφηβεία, ενώ μετά οι ανάγκες στις γυναίκες υπερδιπλασιάζονται στα 18 mg έναντι 8 στους άντρες και επαναισοβαθμιζονται μετά την εμμηνόπαυση. Στην κύηση κ γαλουχια οι ανάγκες σιδήρου εκτοξεύονται! Αυτός είναι ο λόγος που συστήνεται η καθημερινή αναπλήρωση σιδήρου και φυλλικού οξέος.\nΟ μεταβολισμός του σιδήρου ελέγχεται αυστηρά από το σώμα μας λόγω της τοξικότητας του. Δεν υπάρχει κανένας μηχανισμός αποβολής σιδήρου από τον οργανισμό μας. Οπότε ο μόνος τρόπος ελέγχου του είναι μέσω δέσμευσης του σε πρωτεΐνες προς αποθήκευση για να έχει το κεφάλι του ήσυχο!\nΣπανάκι, κάλε, μπρόκολο, και άλλα! Επισης, περιέχουν από μόνα τους βιταμίνη C για την καλύτερη απορρόφηση του.\n4. Πατάτες με την φλούδα, όλα τα δημητριακά\nΕπαναλάβετε μετά από μενα: Ορκίζομαι να μην ξαναξεφλουδίσω πατάτα ποτέ ποτέ ποτέ. Βρώμη, φαγόπυρο, κινόα, σιτάρι, φάτε τα όλα!!\nΑντίθετα με την ωμή ντομάτα που δεν περιέχει αξιόλογα επίπεδα σιδήρου, ο πουρές ντομάτας περιέχει μεγάλη ποσότητα ενώ ταυτόχρονα περιέχει βιταμίνη C για την καλύτερη απορρόφηση! Τέλειο;;;\nΧυμός δαμάσκηνου: 3.3 mg σιδήρου ανα φλυτζάνι. Πιείτε άφοβα. Βοηθά και στην δυσκοιλιότητα. Και βερύκοκα. Κυρίως αποξηραμένα!\nΑυτό το παράγωγο ζάχαρης διαφημίζεται για την περιεκτικότητα σε σίδηρο ή οποία είναι 1 mg σιδήρου σε 1,5 κ.γλυκού. Ταυτόχρονα όμως λαμβάνουμε και 7.5 gr ζάχαρης. Άρα, ως πηγή σιδήρου, δεν αποτελεί την πιο υγιεινή επιλογή για όσους δεν επιθυμούν την λήψη υδατανθράκων.\nΔείτε όλο το πίνακα! ⬇\nΦυτικές και ζωικές πηγες σιδήρου\nΒιοδιαθεσιμότητα και απορρόφηση φυτικού σιδήρου.\nΕνώ ο ζωικής προέλευσης σίδηρος απορροφάται καλύτερα, η πλειοψήφια του σιδήρου που λαμβάνουμε προέρχεται από τα φυτά. Διότι τα φυτά περιέχουν αναλογικά με το βάρος τους υψηλότερες τιμές Σιδήρου. Τρώγοντας λαχανικά λοιπόν θα περίμενε κανεις ότι δεν κινδυνεύουμε από σιδηροπενική αναιμία. Σωστά; Σωστά! Με μια προϋπόθεση! Να ακολουθούμε κάποιους βασικούς κανόνες σε σχέση με την απορρόφηση.\nΠως μπορούμε διαιτητικά να αυξήσουμε την απορρόφηση του φυτικού Σιδήρου από την διατροφή μας; Θα έλεγε κανείς με συμπληρώματα. Όχι εγώ όμως. Αφήστε κάτω τα χάπια και πηγαίνετε στον μανάβη. Κατέχει Σοφία και αυτός. Μεγάλη. Ακούστε με:\nA. Τροφές που αυξάνουν την απορρόφηση του Φυτικού σιδήρου.\nΒιταμίνη C σε πιπεριές, μπρόκολο, γλυκοπατάτες, κόκκινο λάχανο, φράουλες, πορτοκάλι, ντομάτες, μάνγκο\nΝα εξηγήσω. Συνδυάζοντας τροφές πλούσιες σε βιταμίνη C με τροφές πλούσιες σε σίδηρο, αυξάνεται η απορρόφηση αυτού από τον οργανισμό. Ομοίως, το ίδιο το κρέας αυξάνει την απορρόφηση του μη αιμικού Σιδήρου από το σώμα μας. Λόγω όμως των δεδομένων που προέγραψα συστήνω την χρήση της βιταμίνης C. (Obviously 😁 💁🏼)\nΕλέγξτε τον πλήρη πίνακα εδώ! ⬇\nB. Τροφές που μειώνουν την απορρόφηση του φυτικού Σιδήρου\nΦυτικά οξέα σε δημητριακά & όσπρια\nΔιατροφικές φυλλάδες, λίαν αμφισβητήσιμα site στο internet και κατά συνέχεια, άνθρωποι που τα διαβάζουν όλα αυτά, ονομάζουν τα φυτικά οξέα που υπάρχουν στην βρώμη, σε πολλά δημητριακά και όσπρια ως Antinutrients, δηλ παράγοντες αντιθρέψης ίσως;;; 😁Ο λόγος που κατηγορείται λοιπόν όλη αυτή η γκάμα των λίαν θρεπτικών τροφών είναι διότι τα φυτικά οξέα δεσμεύουν σίδηρο και ασβέστιο, με αποτέλεσμα να μην απορροφούνται από τον εντερικό βλεννογόνο. Υπόψιν, παρακαλώ, ότι είναι ΑΔΥΝΑΤΟΝ μια τροφή που προέρχεται από το χώμα να αποτελεί παράγοντα αντίθρέψης. Όλοι αυτοί λοιπόν αγνοούν ότι τα φυτικά οξέα αποτελούν αντιοξειδωτικά στοιχεία, δεσμεύουν τον ελεύθερο σίδηρο ο οποίος αδέσμευτος είναι ουσιαστικά τοξικός για τον άνθρωπο και προστατεύει από καρκινική ανάπτυξη! Γιαυτό, δεν είναι κακή η βρώμη που δεσμεύει τον σίδηρο, την δουλειά της κάνει και πολύ καλά μάλιστα! ΑΠΛΑ ας μην τρώμε βρώμη μαζί με φαγητά που αποτελούν για μας πηγή σιδήρου διότι θα μειωθεί η απορρόφησή του. Αυτό. Αθώα λοιπόν τα φυτικά οξέα!\nΟι πολυφαινόλες! Πολύτιμες ουσίες με τεράστια οφέλη στο σώμα μας! Εξουδετερώνουν ελεύθερες ρίζες οξυγόνου οι οποίες προκαλούν κυτταρική βλάβη και γήρας, προστατεύουν από τον καρκίνο, τα καρδιαγγειακά νοσήματα και νευροεκφυλιστικά νοσήματα όπως νόσο Alzheimer’s.\nΕνας σημαντικός μηχανισμός είναι η μείωση των επιπέδων σιδήρου στο σώμα μας! Κι όμως! Η μείωση των επιπέδων σιδήρου στο σώμα μας, μας προστατεύει από καρκινική εξεργασία.\nΣε αυτήν την φάση πρέπει να είστε πολύ μπερδεμένοι και να αναρωτιέστε τι διάολο συμβαίνει μέσα μας, κσι κυρίως, πως γίνεται να είναι ΟΛΑ, τόσο στενά συνδεδεμένα; Σωστά; Η αλήθεια είναι ότι οι ακριβείς μηχανισμοί λειτουργίας της ομοιόστασης του σιδήρου είναι άγνωστοι ακόμη σε έμας και δεν μας μένει παρά να δεχτούμε την Σοφία που κρύβεται μέσα μας.\nΦυσικά και δεν πρέπει να σταματήσουμε να τρώμε πολυφαινόλες! Υπάρχουν σε όλα σχεδόν τα φυτικής προέλευσης τρόφιμα! Περιλαμβάνουν τα φλαβονοειδή, τα φαινολικά οξέα, τις λιγνάνες…Η λύση που βλέπω εγώ είναι απλή:\nμυθος νούμερο 2\nτα φυτικά οξέα των σιτηρών & οσπρίων και οι πολυφαινόλες στα λαχανικά & φρούτα είναι βλαβερά και αποτελούν αντιθρεπτικές ουσίες\nΕίναι πολύτιμα με πληθώρα ευεργετικών δράσεων, απλά μας προστατεύουν ΚΑΙ από την αύξηση τιμών σιδήρου σε βλαβερά επίπεδα.\nασβέστιο σε όλα τα γαλακτοκομικά προϊόντα\nΤο ασβέστιο οπως και αλλά στοιχεία όπως μαγνήσιο, ψευδάργυρος, χαλκός, συναγωνίζεται με τον σίδηρο για την δέσμευση σε ειδικά σημεία που ενεργοποιούν τον μηχανισμό απορρόφησης, άρα, εν παρουσία αυξημένων τιμών των υπολοίπων, ο Σίδηρος χάνει το παιχνίδι. Που σημαίνει ότι δεν πρέπει να πίνουμε γάλα με τροφές πλούσιες σε σίδηρο διότι θα τον μπλοκάρει και ότι δεν θα πρέπει να κ λαμβάνονται συμπληρώματα με αυτά τα στοιχεία που προείπα κατά την ώρα του φαγητού ή μαζί με συμπλήρωμα σιδήρου. Τι τα θέλετε όμως;;; Ο μανάβης είναι ο άνθρωπος μας!\nΓια να δούμε τώρα τι θα τρώμε για διατήρηση φυσιολογικών τιμών σιδήρου στο σώμα μας.\nΣυνδιασμοί τροφών που προάγουν την απορρόφηση φυτικού σιδήρου:\n2⃣ κ.σούπας σουσάμι(3 mg) ➕\n2⃣ πατάτες βραστές με την φλούδα (3.2 mg) ➕\n1⃣ πράσινη πιπεριά ✔ (Vitamin C)\nμισό φλυτζάνι αρακάς (1.7 mg)\nΣύνολο= 7.9 mg\n1⃣ φλυτζάνι φακές (6 mg)\n1⃣ φλυτζάνι κόκκινο λάχανο (1mg) (vitamin C)\n20 grams κολοκυθόσποροι (1 gr)\n1⃣ φλυτζάνι μπρόκολο 100gr (0.7 γρ)+(vitamin C)\nΣύνολο= 8.7 gr\nΣοκολάτα κουβερτούρα 30 γρ (2.3 γρ)\nπορτοκάλι (vitamin C)\nκαρύδια 30 gr (0.8 gr)\nΣύνολο = 3.1 γρ\nχυμός πορτοκάλι (vitamin C)\nπεριπου 4 γρ σιδήρου!\nΣπανακόπιτα 100 γρ (3 γρ)\nΣαλάτα με κόκκινο λάχανο (vitamin C) + λιναροσπορο 1 κ.γ (0.6γρ)\nχυμός δαμάσκηνου 1 φλυτζάνι 3.3 γρ\nΣύνολο = 6.9 γρ\nJack potato φούρνου\n1 πατάτα μεγάλη με φλούδα! (2.9 γρ)\nΑπό πάνω απλώνουμε:\nΦασόλια βρασμένα 1/2 φλυτζάνι (5 γρ)\n1 πιπεριά ψιλοκομμένη (vitamin C)\nΣύνολο = 7.9 γρ\nΣυνεχίστε μόνοι σας να συνδυάζετε τροφές με αυτόν τον τρόπο και σε λίγο καιρό θα σας γίνει συνήθεια, τόσο που δεν θα σκέφτεστε πια τον σίδηρο!\n2. Ανεπαρκής απορρόφηση\n• διαταράσσεται το ph του στομαχιού μας, όπως όταν λαμβάνουμε φαρμακευτική γαστροπροστασία η οποία αυξάνει το ph στο στομάχι, θεραπεύοντας από γαστρίτιδα αλλά μειώνει την δυνατότητα του στομαχιού να απορροφήσει σίδηρο.\n• λαμβάνουμε συμπληρώματα ασβεστίου τα οποία μειώνουν την απορρόφηση του σιδήρου της δίαιτας μας\n• νοσούμε από κοιλιοκάκη, ένα σοβαρό σύνδρομο δυσαπορρόφησης της πρωτεινης γλουτένης.\n• πάσχουμε από νόσο Chron, μια φλεγμονώδη νόσο του εντέρου ή οποία χαρακτηρίζεται από ανεπαρκή απορρόφηση πολλών θρεπτικών ουσιών\n3. Απώλεια αίματος\nΚάθε κατάσταση που οδηγεί σε απώλεια αίματος, επιφέρει και απώλεια σιδήρου. Άρα, το έλκος στομάχου και η απώλεια αίματος από το παχύ έντερο ή το ουροποιητικό θα οδηγήσουν σε αναιμία.\n4. Οι φλεγμονές κυρίως οι χρόνιες, οδηγούν σε αναιμία μέσω της εψιδίνης. Μιας ουσίας που αποτελεί έναν από τους κυρίους ρυθμιστές του μεταβολισμού του σιδήρου. Σε φλεγμονώδη νόσο η εψιδίνη απαγορεύει την έξοδο του σιδήρου από τα κύτταρα με αποτέλεσμα την ανεπαρκή παραγωγή ερυθροκυττάρων. (Πχ: οστεομυελίτιδα, σπόνδυλοδισκίτιδα.) Επιπλέον τα βακτήρια τρέφονται με σίδηρο, οπότε καταβροχθίζουν σίδηρο από τα ερυθρά αιμοσφαίρια και τα κύτταρά μας οδηγώντας σε χαμηλό αιματοκρίτη.\n5. Αναιμία χρονίας νόσου είναι η αναιμία της νεφρικής ανεπάρκειας, των χρόνιων φλεγμονών, του καρκίνου και άλλων που χαρακτηρίζεται επίσης από την ρύθμιση της εψιδίνης.\nΚάθε κατάσταση που οδηγεί σε χαμηλό αιματοκρίτη θα πρέπει να διερευνάται και να αντιμετωπίζεται ανάλογα. Η τυφλή λήψη σιδήρου δεν είναι δοκιμή. Συμβουλευτείτε τον ιατρό σας!\nΗ διατροφή μας αποτελεί ακρογωνιαίο λίθο για την θεραπεία της ανεπάρκειας του σιδήρου. Τα συμπληρώματα σιδήρου δεν υπερτερούν έναντι της διατροφής για την αύξηση των επιπέδων σιδήρου στο σώμα μας. Έχοντας στο μυαλό ποιες τροφές ωφελούν την απορρόφηση του σιδήρου, μπορούμε να θεραπεύσουμε το σώμα μας. Όλες οι τροφές που περιέχουν σίδηρο είναι ευρέως διαθέσιμες, και ουσιαστικά μια διατροφή με βάση την θρέψη, πλούσια σε λαχανικά, όσπρια και ξηρούς καρπούς, οδηγεί από μόνη της σε επαρκή επίπεδα σιδήρου. Δεν χρειάζεται κόπος. Η επιλογή ΠΟΙΚΙΛΙΑΣ στην διατροφή από μόνη της επαρκεί. Φτιάξτε ένα μπολ με όλες τις ομάδες τροφίμων, κάθε μερα με συνέπεια και θα δείτε θριαμβευτικά αποτελέσματα! Αντίθετα η καθημερινή άτσαλη διατροφή με σνακ, φαστ φουντ και επιλογές στο πόδι οδηγούν με μαθηματική ακρίβεια σε νόσο, όχι μόνο σιδηροπενία. Τελικά :


Εστιατόριο στο Σαν Φρανσίσκο σερβίρει σε… i-pad! - αθηνόραμαtravel.gr\nΕστιατόριο στο Σαν Φρανσίσκο σερβίρει σε… i-pad! 09/01/2017\nΠως θα σας φαινόταν αν τα i-pad αντικαθιστούσαν τα πιάτα των εστιατορίων;\nΟ λόγος για το τριάστερο «Quince» (http://quincerestaurant.com/) στο Σαν Φρανσίσκο και τον – κατά τα φαινόμενα ατρόμητο - σεφ του Michael Tusk που ονόμασε ένα νέο πιάτο του καταλόγου “A Dog in Search of Gold”.\nΗ σύνθεση του σεφ περιέχει σπασμένη άγρια λευκή τρούφα, ψητά βασιλομανίταρα, ψητά κάστανα και πουρέ κάστανου με ανθό αλατιού. Το όλον συμπληρώνει ένα βιντεάκι που παίζει στο «πιάτο» και δείχνει ένα τρουφόσκυλο να σκάβει το έδαφος ψάχνοντας τρούφες. Με άλλα λόγια μανιτάρια, κάστανα και πουρές πάνω στην οθόνη μίας φορητής hi-tech ηλεκτρονικής συσκευής.\n«Η ιδέα ήταν απλή. Θέλαμε να ταξιδέψουμε τον επισκέπτη σε ένα μέρος που βρίσκονται οι τρούφες και να δει πόσο επίπονη είναι η εύρεσή τους αλλά και πως βγαίνουν μέσα από την γη», όπως εξηγεί ο ίδιος ο σεφ.\nΣε περίπτωση, βέβαια, που αναρωτιέστε αν τα υλικά έρχονται σε άμεση επαφή με την οθόνη, η απάντηση είναι ευτυχώς αρνητική και για τους πελάτες αλλά και για… την συσκευή. Μία προστατευτική μεμβράνη τοποθετείται προσεκτικά στην οθόνη και στην συνέχεια πλένεται όπως κάθε άλλο σκεύος του εστιατορίου.


Ιβάν Ψιάκης - Βικιπαίδεια\nΟ Ιβάν Ψιάκης (αναφέρεται και Ιωάννης) γεννημένος το 1906, πιθανότατα στην Αλεξάνδρεια, ήταν ομογενής πυγμάχος από την Αίγυπτο που συμμετείχε με την Ελληνική ολυμπιακή ομάδα σε Ολυμπιακούς αγώνες.\nΟ Ψιάκης ασχολήθηκε με την πυγμαχία αλλά και το στίβο στην Αλεξάνδρεια και έπαιρνε μέρος σαν ερασιτέχνης σε αγώνες σαν αθλητής της ΑΕΕΑ, έπειτα ήρθε στην Ελλάδα όπου έδινε αγώνες σαν αθλητής του Μίλωνα. Στην Αλεξάδρεια αναφέρεται πρωταθλητής στους Παναιγυπτιακούς αγώνες στην σφαιροβολία το 1938. Ο Ψιάκης πήρε μέρος στους ολυμπιακούς αγώνες του 1936 στο Βερολίνο όπου αποκλείστηκε στον πρώτο γύρο.\nΉταν από εύπορη οικογένεια ομογενών της Αλεξάνδρειας, ήταν γιος του Στέφανου Ψιάκη, αδελφοί του ήταν οι Μιχαήλ επίσης αθλητής της ΑΕΕΑ, Αλέξανδρος και Γεώργιος, ανιψιός του ο αθλητής Βλαδίμηρος. Το 1964 αναφέρεται ότι έμενε στην Βηρυτό του Λίβανου όπου η κόρη του Ιωάννα διεκδίκησε τον τίτλο της μις Λιβάνου.\n↑ pygmaxia.gr, Πυγμαχία Ολυμπιακοί αγώνες: Ο τίτλος που δεν ήρθε ποτέ στην Ελλάδα! Αρχειοθετήθηκε 2014-08-05 στο Wayback Machine.\n↑ ««Το αγωνιστικό«WHO IS WHO» των Ελλήνων Οlympians της πυγμαχίας», στο athlisis.gr». Αρχειοθετήθηκε από το πρωτότυπο στις 4 Ιουλίου 2014. Ανακτήθηκε στις 21 Μαΐου 2014.\n↑ εφ. Ταχυδρόμος της Αλεξάνδρειας, Φύλλο: 16/5/1963, Σελίδα: 3, από την Εθνική Βιβλιοθήκη\n↑ εφ. Ταχυδρόμος της Αλεξάνδρειας, Φύλλο: 25/2/1964, Σελίδα: 1, από την Εθνική Βιβλιοθήκη\nΑνακτήθηκε από "https://el.wikipedia.org/w/index.php?title=Ιβάν_Ψιάκης&oldid=7813100"


Ποια μεταλλικη πόρτα να κάνω\nΣυγγραφέας Agni symvoulos ΑΝΑΓΝΩΣΗ 5 min Δημοσιεύτηκε από 8 Οκτωβρίου, 2020\nΗ επιλογή σχολή μέλι άνοιγμα προσεχθέντα να προσεγγίζω με διαφορετικό τρόπο αναγνώριση. Η πρόσβαση της διαδικασίαςκτησίας από διαρρήδες διατάται από τη σωστή επιλογή.\nΑτσάλινες πόρτες. Τις χρόνοι, ξένη δημιουργία. Οι ειδικοί και οι ίδιοι, τα κουτιά “,” πόρτες αλουμινίου “, διαμορφώνονται κατά τη διάρκεια κουτι κουτι.\nΟι κλειδαριές είναι εγκατεστημένες, εσωτερικά, κύλινδρος σε πολυλιές κλειρατετο. Ανοιχτό με βία ή με “συμπληρωμακρουσης”. Φτηνές, όμορφες πόρτες, απαιτούνται για την πρόσβαση στην διάθεσή τους ως προς την εφαρμογή για το ξύλο.\nΜεταλλικές πόρτες μονής διασης. Ενισχυμένο σχέδιο, διαμορφωμένο από λυκρίμένα διάματα ή διαμορφωμένους κύκνες. Φύλλο πόρτας από χάλυβα 2-3 cm, ενισχυμένο από μέσα με ενισχυτικά. Φθηνό, διαφορά στην κατασκευή, διαό να αντέξει χρήση φορτία.\nΗλεκτρικές μεταλλικές πόρτες. Ιστός χρόνων διαλόγων: κατασκευή ή συγκολλημένη κατασκευή. Πάχος χάλυβα διάσταση 2 mm.\nΓια την κατασκευή κουγιά διά κυλινδρικοί χωνες δια τεμαχίου. Μαζί με κλειδαριές κενόματος – δια eseeseπισπιστες μεταλλικές πόρτες.


Όροι Χρήσης - MiM.gr\nΗ ιστοσελίδα αυτή παρέχεται μόνο για ενημερωτικούς σκοπούς και, όση εμπειρία και αν διαθέτουν σε αυτό το θέμα οι εισηγητές, το υλικό στο παρόν δεν συνιστά επαγγελματική συμβουλή. Οι πληροφορίες που παρουσιάζονται στο παρόν αντιπροσωπεύουν την άποψη των εισηγητών την ημερομηνία δημοσίευσης του κάθε κομμάτιου του περιεχομένου. Λόγω του ρυθμού με τον οποίο οι συνθήκες μεταβάλλονται, οι εισηγητές διατηρούν το δικαίωμα να τροποποιήσουν και να αναβαθμίσουν τη γνώμη τους με βάση τις νέες συνθήκες. Αυτή η ιστοσελίδα έχει σχεδιαστεί για να παρέχει ακριβείς και έγκυρες πληροφορίες όσον αφορά το καλυπτόμενο θέμα. Το επισκέπτεστε με την προϋπόθεση ότι οι εισηγητές δεν ασχολούνται με την παροχή νομικών, λογιστικών, ή άλλων επαγγελματικών συμβουλών.\nΑν νομική συμβουλή ή άλλη επαγγελματική βοήθεια κριθεί απαραίτητη, οι υπηρεσίες ενός επαγγελματία πρέπει να επιδιωχθούν. Πληροφορούμε τον αναγνώστη ότι πρέπει να συμβουλευτεί έναν κατάλληλα ειδικευμένο επαγγελματία πριν απο κάθε επιχειρηματική απόφαση.\nΤα ατομικά σας αποτελέσματα ενδέχεται να διαφέρουν από τα δικά μας όταν χρησιμοποιείτε τις πληροφορίες που σας παρέχουμε. Το MiM.gr δεν προσφέρει καμία εγγύηση σίγουρων κερδών όταν χρησιμοποιείτε τις πληροφορίες που σας παρέχει.\nΠολλά άρθρα, ιδέες ή συμβουλές εντός του περιεχομένου του παρόντος διαδικτυακού τόπου ενδέχεται να εμπεριέχουν οικονομικό κίνδυνο. To MiM.gr δεν είναι υπεύθυνο για τυχόν οικονομικές απώλειες ή ζημίες που μπορεί να προκύψουν από την χρήση των πληροφοριών που παρέχονται στις σελίδες του.\nΤο MiM.gr δεν θα διαμοιράσει, πωλήσει ή ενοικιάσει σε τρίτους τα προσωπικά στοιχεία που του παρέχετε κατα την εγγραφή σας ή κατα την οποιαδήποτε μεταξύ σας συναλλαγή και θα προστατέψει τα προσωπικά σας στοιχεία με τον καλύτερο δυνατό τρόπο.\nΤο MiM.gr ενδέχεται να περιέχει συνδέσμους ή διαφημιστικά προς τρίτους διαδικτυακούς τόπους. Αναγνωρίζετε και συμφωνείτε ότι το MiM.gr δεν είναι υπεύθυνο για i) τη διάθεση, την εγκυρότητα ή την ακρίβεια αυτών των ιστοσελίδων, ή ii) το περιεχόμενο, τα προϊόντα ή τις υπηρεσίες που διατίθενται σε αυτές τις ιστοσελίδες. Οι σύνδεσμοι ή τα διαφημιστικά προς τέτοιες ιστοσελίδες δεν υπονοούν καμία έγκριση από το MiM.gr των εν λόγω ιστοσελίδων ή του περιεχόμενου, των προϊόντων, ή των υπηρεσιών που διατίθενται από τις εν λόγω ιστοσελίδες. Έχετε την αποκλειστική ευθύνη και αναλαμβάνετε όλους τους κινδύνους που μπορεί να προκύψουν από τη χρήση των εν λόγω ιστοσελίδων.\nΤο περιεχόμενο και οι υπηρεσίες ή τα προιόντα που περιέχει ή αναφέρει το MiM.gr απευθύνονται αποκλειστικά σε ενήλικες.


Μαρτυρίες από ατομικές και online συνεδρίες\n«Είχα ένα φόβο μικρή. Φοβόμουν το σκοτεινό βυθό της θάλασσας. Η Ιωάννα καταφέρνει να σε ταξιδέψει στις θάλασσές σου και να φωτίσει τους θησαυρούς που φωτίζουν τα βάθη τους. Γιατί στα σκοτάδια κρύβεται η πιο άγρια ομορφιά.»\nΙ.Φ., Χημικός Μηχανικός\nΔημήτρης Σ., Ελεύθερος Επαγγελματίας\n«Το ενδιαφέρον και η αγάπη της για την ανθρώπινη ψυχή μηδένισε την απόσταση (Κρήτη – Αθήνα, τηλεφωνική επικοινωνία). Κέρδισε την εμπιστοσύνη μου απ’ την πρώτη στιγμή με την ευγένεια στο λόγο της και το σεβασμό στις ανάγκες μου. Με γνώσεις και συνέπεια επαγγελματία αλλά πάνω απ’ όλα ανθρώπινη είναι πάντα εκεί σε όποια δυσκολία ή απορία μου. Της είμαι ευγνώμων για τη βοήθειά της στη διαχείριση των θεμάτων που αντιμετώπισα και την προσωπική μου εξέλιξη και την προτείνω ανεπιφύλακτα».\nΜαρία Λ., Ιδιωτική Υπάλληλος\n«Έχω την τύχη να γνωρίζω και να συνεργάζομαι με την κ. Μακρίδου αρκετό διάστημα. Η επικοινωνία είναι άριστη. Η κ. Μακρίδου σε κάνει να νιώθεις άνετα από την πρώτη στιγμή. Την ώρα της συνεδρίας επιδεικνύει την απόλυτη αφοσίωση στο θεραπευόμενό της, με το σεβασμό που χρειάζεται και την αμέριστη προσοχή της. Η δική μου προσωπική εμπειρία είναι πως έχει την ικανότητα να συνδέεται σε βάθος με το θεραπευόμενο, έχει κατανόηση και είναι σε θέση να προσφέρει την ακριβή βοήθεια που χρειάζεται ο θεραπευόμενος την εκάστοτε στιγμή, οδηγώντας τον σε θεραπευτικό αποτέλεσμα. Εδώ και αρκετό καιρό, οι συνεδρίες μας γίνονται τηλεφωνικά ή διαδικτυακά και θα ήθελα να τονίσω, πως παρόλο που στην αρχή ήμουν επιφυλακτική για αυτό τον τρόπο, δεν το έχω μετανιώσει καθόλου. Η ικανότητά της να συνδέεται με την κατάστασή μου και την εκάστοτε δυσκολία μου, δεν επηρεάζει ούτε στο ελάχιστο την έκβαση της συνεδρίας, πάντα έχω την αίσθηση πως είναι δίπλα μου. Συνιστώ ανεπιφύλακτα αυτόν τον πρωτίστως άνθρωπο, αλλά και επαγγελματία».\n‘Εφη Δ., Νοσηλεύτρια\n«Κάθε εβδομάδα ανυπομονώ να δω την Ιωάννα και μετά από κάθε ραντεβού είμαι ανακουφισμένη, βλέπω τη ζωή πιο θετικά. Τα λόγια της μιλάνε στην ψυχή μου. Είναι γλυκός, ήρεμος άνθρωπος με χιούμορ που σου δίνει χώρο και χρόνο για να πορευτείτε μαζί σε αυτό το ταξίδι».\n«Η Ιωάννα είναι καταπληκτική στη δουλειά της, δείχνει να την αγαπάει πολύ και το μεταδιδει αυτό. Αληθινή, κατατοπιστική , με κατανόηση και προθυμία να βοηθήσει σε όλα!»\n«Θα τη σύστηνα ανεπιφύλακτα σε όποιον χρειάζεται ψυχολογική υποστήριξη, καθώς εμπνέει εμπιστοσύνη και οικειότητα, έχει βαθειά γνώση του αντικειμένου της και δεν κάνει το θεραπευμένο να αισθανθεί ντροπή ή ανασφάλεια οποιαδήποτε στιγμή».\nΜαρτυρίες από Σεμινάρια\nΘέμα: «Γιατί επιλέγουμε τον σύντροφο που επιλέγουμε»\n«Ήταν η πρώτη μου φορά σε βιωματικό ομαδικό σεμινάριο. Παρόλα αυτά αφέθηκα. Μου ενέπνευσε τόση εμπιστοσύνη η Ιωάννα που δεν σκέφτηκα κάτι χωρίς πρώτα να το νιώσω. Η φωνή της, η φιγούρα της μου έβγαζε μια ζεστασιά και μια σιγουριά μητρική, ένα δίχτυ ασφαλείας. Δεν είμαι ρομαντική ούτε καλοπροαίρετη αλλά αυτά ένιωσα. Ήταν μια εμπειρία μοναδική που θα τη θυμάμαι για καιρό γιατί ήταν τόσο έντονη που ακόμη τη “δουλεύω” μέσα μου…»\nΑρτεμισία Μ., Αρχαιολόγος\nΑγγελική Π., Σύμβουλος Επαγγελματικής Ανάπτυξης\n«Πρωτόγνωρη εμπειρία για εμένα, παρόλα αυτά αφέθηκα. Κι αυτό χάρη στην Ιωάννα, τη συντονίστρια η οποία είναι εξαιρετική επιστήμονας και αντιλαμβάνεται τις αδυναμίες σου πριν αυτές καλά καλά ειπωθούν. Αυτό που με εξέπληξε είναι ότι τελειώνοντας αυτό το βιωματικό σεμινάριο ανοίγονται δρόμοι μπροστά μου… που χρόνια ήταν κλειστοί. Πολύ δυνατή εμπειρία!»\n«Είναι πια κοινός τόπος πως η ψυχοθεραπεία είναι τέχνη. Χρειάζεται γνώσεις, τεχνική, και προπάντων μεράκι. Η Ιωάννα εκτός του ότι κατέχει και τα τρία, έχει επιπλέον τη μοναδική για μένα ικανότητα της “διάχυσης”. Είναι η ικανότητα όπου ο ψυχοθεραπευτής επιτρέπει στον εαυτό του να αφεθεί αβίαστα και φυσικά στον “κενό χώρο” συνάντησης του εκάστοτε διαπροσωπικού γίγνεσθαι. Και αφού αυτή είναι και η ικανότητα – κλειδί για ένα επιτυχημένο ζευγάρι, η Ιωάννα είναι η καταλληλότερη να το εμπνεύσει. »\nΕύα Σ., Ψυχολόγος – Ψυχοθεραπεύτρια\nΒάσω Σ., Ξενοδοχοϋπάλληλος\n«Πολύ δυνατή, καθαρή και απελευθερωτική προσέγγιση στους κόμπους των σχέσεων. Δυνατή εμπειρία.»\nΝεκταρία Κ., Γραμματέας\nΖωή Τ., Μηχανικός Οικονομίας και Διοίκησης\nΘέμα: «Συναισθήματα. Η Κινητήριος Δύναμη στη Ζωή μας. Στα χνάρια του Θησέα…»\n“Μοναδική εμπειρία που μας φέρνει πρόσωπο με πρόσωπο με τις κρυμμένες μυθολογικές ρίζες μας, αποκαλύπτοντας ταυτόχρονα το δρόμο για ένα μοναδικό και συναρπαστικό ταξίδι ζωής, ταξίδι ψυχής”.\nΓεωργία Ν., Health Psychologist\n“Γίνεσαι μέλος μιας πολύ δυνατής ορχήστρας που διευθύνεται από έναν πολύ δυνατό μαέστρο και όλοι μαζί παράγετε αριστουργήματα”.\nEdward Z., Game Designer\n“Ένα τολμηρό ταξίδι στα άδυτα της ύπαρξης μας, μέσα από τα αρχέτυπα της Ελληνικής Μυθολογίας. Μέσα από μια τόσο δυναμική κατάδυση γεννιόμαστε ξανά …στο Φως μίας καινούριας Συνείδησης. “\nΠέννυ Ο., Δημοσιογράφος\n“Η ομάδα λειτουργεί σαν ένας καθρέφτης που αντανακλά κομμάτια του ψυχισμού των μελών της. Είναι μια πολύ δυνατή εμπειρία που με την κατάλληλη καθοδήγηση από την Ιωάννα έχει άμεσα θεραπευτικά αποτελέσματα. Η εμπειρία αυτή είναι το πιο μεγάλο δώρο που έχω προσφέρει στον εαυτό μου”\nΜαρία Κ., Οικονομολόγος\n“Το να μπορείς να καταλαβαίνεις τι συμβαίνει μέσα στην ψυχή σου, είναι μοναδική εμπειρία ζωής. Όμως χρειάζεσαι και τον κατάλληλο άνθρωπο για να στο δείξει. Σ’ ευχαριστώ πολύ που μου έδειξες και συνεχίζεις να μου δείχνεις! Έχουμε δρόμο μπροστά μας και η διαχείριση θυμού τελικά ήταν η αφορμή, γιατί το πετύχαμε και συνεχίζουμε ακάθεκτοι προς τη ρίζα του.”\nΣταύρος Λ., Διοικητικός Υπάλληλος\n“Με τη συμμετοχή μου στην ομάδα του Θησέα βίωσα ένα συγκλονιστικό εσωτερικό ταξίδι. Όχι μόνο βρήκα ειρήνη σε προσωπικά διλήμματα, αλλά μου δόθηκε και η ευκαιρία να δημιουργήσω πολύτιμες σχέσεις με τα υπόλοιπα μέλη της ομάδας, καθώς αντιμετωπίσαμε μαζί τις προκλήσεις και τους “άθλους”. Η Ιωάννα μας καθοδήγησε με θάρρος, ειλικρίνεια και αγάπη μέσα από δύσκολα μονοπάτια, χωρίς ίχνος παρεμβατικότητας και δίνοντάς μας τον απαραίτητο χώρο και χρόνο να αναπτυχθούμε. Η εμπειρία αυτής της ομάδας επηρέασε με ριζοσπαστικό τρόπο τη ζωή μου, και μου έδωσε μαθήματα που θα με συντροφεύουν παντοτινά. “\nΑγγελίνα Χ., Γεωπόνος


Λευτέρης Πετρούνιας - Βασιλική Μιλλούση: Οι πρώτες φωτογραφίες της νεογέννητης κόρης τους\nΤο βράδυ της Πέμπτης, 3 Δεκεμβρίου απέκτησαν το δεύτερο παιδί τους ο Λευτέρης Πετρούνιας και η Βασιλική Μιλλούση. Το ζευγάρι που έχει ήδη μια κόρη, την ενός έτους Σοφία, απέκτησε και το δεύτερο μικρό κορίτσι της οικογένειας του. Την χαρμόσυνη είδηση ανακοίνωσε λίγες ημέρες μετά η Βασιλική Μιλλούση μέσω του προσωπικού της λογαριασμού στο Instagram, χαρίζοντας μας ταυτόχρονα και την πρώτη μας ματιά στη νεογέννητη κόρη της.\n«3 Δεκεμβρίου 23:57 η μπέμπα μας απέκτησε την αδελφούλα της! Διπλή πλέον η χαρά διπλή η ευλογία να βλέπουμε την οικογένεια μας να μεγαλώνει», ανέφερε μεταξύ άλλων η Βασιλική Μιλλούση. Η πρωταθλήτρια της ενόργανης γυμναστικής. H Βασιλική Μιλλούση και ο Λευτέρης Πετρούνιας μοιράστηκαν μαζί και την ξεχωριστή τους επιθυμία τα δώρα για το μωρό τους να γίνουν δωρεές στα Παιδικά Χωριά SOS.\n«Σας ευχαριστούμε όλους για τις ευχές. Τα λουλούδια και τα αρκουδάκια είναι πάντα ευπρόσδεκτα αλλά αυτή την στιγμή θα σας παρακαλούσαμε να δωρίσετε το ποσό αυτό στα Παιδικά Χωριά SOS για να χαρούν και άλλα παιδιά αυτές τις γιορτινές μέρες», είπαν η Βασιλική Μιλλούση και ο Λευτέρης Πετρούνιας μέσα από την τρυφερή τους ανάρτηση.\nΤην Κυριακή 6 Δεκεμβρίου μοιράστηκαν και πάλι μέσω Instagram της δεύτερη φωτογραφία της μικρής τους κόρης. Τυλιγμένη με τη κουβέρτα της στο «πυρέξ», η νεογέννητη κόρη του ζευγαριού κοιμόταν. Η Βασιλική Μιλλούση, σχολιάζοντας «Όμορφο μωρό», μοιράστηκε το στιγμιότυπο σε Insta Story της, στο οποίο βλέπουμε την κορυφή του κεφαλιού της.\nΛίγο νωρίτερα είχε μοιραστεί ένα video όπου με φουσκωμένη κοιλίτσα λίγο πριν γεννήσει χόρευε στο δωμάτιο του μαιευτηρίου. Αν θες να μιλήσουμε για ψυχραιμία, η Βασιλική Μιλλούση είναι ο άνθρωπος σου.\nΌταν η Βασιλική Μιλλούση και ο Λευτέρης Πετρούνιας είχαν μιλήσει για τη σχέση ζωής τους\nΗ Βασιλική Μιλλούση και ο Λευτέρης Πετρούνιας είχαν μιλήσει δημόσια για τη σχέση τους σε κοινή τους συνέντευξη στην εκπομπή «Ενώπιος Ενωπίω». Όπως είχαν πει ήταν φίλοι για πολλά χρόνια πρωτού ερωτευτούν ο ένας τον άλλο.\n«Σχεδόν από την αρχή της σχέσης μας σκέφτηκα ότι είναι η γυναίκα της ζωής μου, γιατί ήξερα τι άνθρωπος είναι η Βασιλική και ήξερα ότι μου ταίριαζε σαν άνθρωπος» είχε πει ο Λευτέρης Πετρούνιας. «Αυτό που μου αρέσει στη Βασιλική είναι ότι με κάνει καλύτερο άνθρωπο. Δεν θα ήμουν πουθενά χωρίς τη Βασιλική. Θεωρώ ότι ακόμα και τον ίδιο της τον εαυτό και την καριέρα της τα έβαλε ένα βήμα πιο πέρα, όταν είδε ότι αρχίζει η δική μου καριέρα να εκτοξεύεται. Στήριξε εμένα περισσότερο από τον ίδιο της τον εαυτό», συμπλήρωνε ο χρυσός Ολυμπιονίκης.\n«Ο Λευτέρης έχει αντίλογο για όλα. Είναι ισχυρογνώμων και γι’ αυτό είναι εκεί που είναι. Θαυμάζω πάρα πολλά πράγματα σε αυτόν, το πείσμα του, τον δυναμισμό του και το ότι είναι υπεραισιόδοξος», είχε πει χαρακτηριστικά η σύζυγός του.\nΗ «συγκολλητική ουσία» που λέγεται παιδιά\nΗ δεσμός τους ισχυροποιήθηκε με τον ερχομό της Σοφίας και τώρα με την απόκτηση της δεύτερης κόρης τους αναμένεται να «συγκολληθεί» ακόμα πιο πολύ. «Το μωρό λειτουργεί σαν συγκολλητική ουσία. Έχουμε μάθει να συνεργαζόμαστε περισσότερο, αν και εμείς σαν άνθρωποι έχουμε αντίθετες απόψεις και τσακωνόμαστε κάποιες φορές, όσον αφορά το παιδί όμως είναι ξεκάθαρα τα πράγματα και βγάζουμε μια απόφαση μαζί», είχε πει μετά την απόκτηση του πρώτου τους παιδιού η Βασιλική Μιλλούση. Και τώρα καταλαβαίνεις γιατί μίλησα για «συγκόλληση» πιο πάνω.


"Περιμένοντας τον Γκοντό "- Ο Σπύρος Παπαδόπουλος ζει στο Μπεκετικό σύμπαν! | GSTQ\nHome\tAccess All ArtsTheater\t“Περιμένοντας τον Γκοντό “- Ο Σπύρος Παπαδόπουλος ζει στο Μπεκετικό σύμπαν!\nby GSTQ July 6, 2020\nwritten by GSTQ July 6, 2020\nΑυτό το καλοκαίρι ο Σπύρος Παπαδόπουλος με μία ομάδα εξαιρετικών ηθοποιών ετοιμάζεται για περιοδεία με το έργο “Περιμένοντας τον Γκοντό” του Samuel Beckett κάνοντας πρεμιέρα στις 15 Ιουλίου στο θέατρο Βράχων στο Βύρωνα.Την σκηνοθεσία υπογράφει ο Γιάννης Κακλέας.\nΤο αριστουργηματικό έργο του Samuel Beckett,του σημαντικότερου,θεατρικού συγγραφέα του καιρού μας,παραμένει συγκλονιστικά επίκαιρο,μέσα από την αφοπλιστική του αλήθεια σχετικά με την προσπάθεια του ανθρώπου να λύσει το αίνιγμα της ίδιας του της ύπαρξης. Δύο επιζήσαντες μοναχικοί χαρακτήρες, περιμένουν, μετέωροι σε ένα έρημο τοπίο, μιλούν, αστειεύονται, παίζουν, σιωπούν και περιμένουν.Ο Γκοντό υποσχέθηκε πως θα ’ρθει.Είναι ψευδαίσθηση;Θα κρατήσει την υπόσχεση του; Υπάρχει και δοκιμάζει την πίστη τους; Ή μήπως αδιαφορεί και τους έχει ξεχάσει;Οι μοναχικοί αυτοί άνθρωποι κάνουν τα πάντα για να περάσουν όσο πιο ευχάριστα μπορούν τον χρόνο που τους απομένει ελπίζοντας ότι ο Γκοντό θα έρθει και θα απαντήσει σε όλα τα υπαρξιακά ερωτήματα που τους απασχολούν.Το “Περιμένοντας τον Γκοντό” παραμένει πάντα τολμηρό και σύγχρονο.Ο Samuel Beckett με αυτό το έργο διαπραγματεύεται την ανθρώπινη ύπαρξη με κατανόηση και χιούμορ γράφοντας μια κωμωδία που παρωδεί την τραγωδία του ανθρώπινου είδους από την εμφάνισή του σ΄αυτό τον κόσμο μέχρι και σήμερα.\n“En attendant Godot” (1948) είναι ο τίτλος του θεατρικού έργου,στο οποίο οι χαρακτήρες περιμένουν έναν άνθρωπο που δεν έρχεται ποτέ. Η απουσία αυτή του Γκοντό έχει αποτελέσει το θέμα για πάμπολλες ερμηνείες από την πρώτη του θεατρική παρουσίαση.Στην αγγλική του μετάφραση από τον ίδιο τον Beckett,το έργο έχει υπότιτλο “τραγικωμωδία σε δυο πράξεις”.Το έργο αποτελεί έκφραση του Θεάτρου του παραλόγου.\nΔυο άνδρες,ο Βλαντιμίρ κι ο Εστραγκόν, συναντιούνται κοντά σε ένα δένδρο. Συζητάνε για διάφορα θέματα και ανακαλύπτουν ότι περιμένουν έναν άνδρα,που ονομάζεται Γκοντό. Όσο περιμένουν, εμφανίζονται άλλοι δυο, ο Πότζο και ο Λάκι: ο πρώτος πηγαίνει στην αγορά για να πουλήσει το δεύτερο, που είναι δούλος του. Ο Πότζο συζητάει με το Βλαντιμίρ και τον Εστραγκόν όσο ο Λάκι τους διασκεδάζει και στη συνέχεια φεύγουν. Στη συνέχεια, εμφανίζεται ένα αγόρι που λέει στο Βλαντιμίρ ότι είναι αγγελιαφόρος του Γκοντό: ο Γκοντό δε θα ‘ρθει σήμερα, αλλά σίγουρα θα έρθει αύριο. Αφού φύγει το αγόρι, οι δυο άνδρες αποφασίζουν να φύγουν, αλλά δεν μετακινούνται καθώς πέφτει η αυλαία.\nΤο επόμενο βράδυ, ο Βλαντιμίρ κι ο Εστραγκόν συναντιούνται ξανά κοντά στο δέντρο περιμένοντας τον Γκοντό… Tο έργο έχει δεχθεί πολλές ερμηνείες και συζητήσεις για την ταυτότητα του Γκοντό. Μια ερμηνεία είναι ότι πρόκειται για την αγγλική λέξη God (θεός) και τη συχνή γαλλική κατάληξη -ot, κάτι που θα έδινε μια μεταφυσική διάσταση στο έργο. Οι δυο χαρακτήρες περιμένουν την άφιξη μιας υπερβατικής φιγούρας που θα τους σώσει, αλλά δεν έρχεται ποτέ. Ο ίδιος ο Beckett πάντα αρνιόταν αυτή την ερμηνεία, ενώ σε επιστολή του το 1952 ανέφερε ότι ούτε ο ίδιος είχε σκεφτεί ή γνώριζε “ποιος είναι ο Γκοντό”.\nActorsArtsEn attendant GodotgreekSamuel Becketttheater\n31 Rue Cambon – Η πιο chic ακαταστασία του κόσμου!\n“Πέρσες” του Αισχύλου – ‘Ενα ταξίδι στην ιστορία...


Ημερολόγιο Εργασίας 25 Νοεμβρίου 2013 | Λέσχη Πολιτισμού Φλώρινας\nΤο Απίθανο Κοάλα (Blinky Bill The Movie) και Ένα Αστέρι Γεννιέται (A Star is Born) και Σκοτεινός Διάδρομος (Down A Dark Hall)\nΤρεις ταινίες αυτή την εβδομάδα! "Το Απίθανο Κοάλα" για τους μικρούς μας φίλους, η μουσική-δραματική ταινία " Ένα Αστέρι Γεννιέται" με την Lady Gaga και το θρίλερ "Σκοτεινός Διάδρομος"! ___________________ Το Απίθανο...\nΗμερολόγιο Εργασίας 25 Νοεμβρίου 2013\nΕΝΑΤΗ συνανάγνωση, που ξημέρωσε\nΚαι βράδιασε η 25 Νοέμβρη 2013\nΚαι ακόμα, για λίγες ώρες,\nΘα γιορτάζουν οι Κατερίνες\nΜαζί και το σημείο Κ.\nΚαι όπως είναι βέβαιο, θα γίνει το αναμενόμενο εορταστικό. Όλα τα σημεία, καθισμένα γύρω από αυτό το υπέροχο μεγάλο τραπέζι, με απλωμένα τα βιβλία της «Αναφοράς» συζητούν. Σε λίγο, εισβάλει το σημείο Κ. με πακέτα από φτιαξίματα και χαμόγελα. Ακολουθείται από μια ψηλή μελαχρινή γυναίκα, που τα περισσότερα σημεία γνωρίζουν. Τη Σοφία. Η Σοφία, που ζει μόνιμα στην Αθήνα και η Κατερίνα, είναι αδελφές.\nΤι άλλο να γράψω απόψε; Χαίρομαι πάντα από τις χαρές τους και τα πανηγύρια τους. Σημεία του Ημερολογίου είναι και τα έχω σαν παιδιά μου. Σαν Ημερολογάκια μου! «Το κρασί είναι σπιτικό» λέει το σημείο που γιορτάζει και ανοίγει τα πακέτα με νοστιμιές και γλυκίσματα. Κουβέντες, χαμόγελα, ευχές, γεύσεις, τσουγκρίσματα, πειράγματα, γέλια, μουσικές, φουμαρίσματα σε απόμερη γωνία,(Π. και Σοφία) αλλά για Καζαντζάκη, ούτε μνεία. Ούτε και το σημείο Ρ. έκανε αναφορά στη «Αναφορά.» Βλέπετε, η βραδιά παρέσυρε και αυτό, μαζί με όλα τ’ άλλα, που τα βρήκε αργά το σχόλασμα, στα σκαλοπάτια της πόρτας.\nΑυτά τα λίγα θα γράψω για τα γλεντοκοπήματα και τα παραφερσίματα, που όμως, ήταν πολλά. Άντε τώρα…\n«πάμε για ύπνο Κατερίνα…\nπάμε ν’ αλλάξομε ζωή…»


Προβλημα σε ολη την Ελλάδα με το τραπεζικό σύστημα. Δεν έδινε τίποτα….Δεν ξέρουμε τι μας ξημερώνει!!!! | Amazonios.net\nΗ «Τατσω» υπουργός για τους λαθρομετανάστες!!!! Βγαίνουν στις πλατείες για να λιαστούν!!!\n«Στις πλατείες δεν υπάρχουν μετανάστες. Βγαίνουν τα πρωινά απλώς για να λιαστούν», είπε η υπουργός Μεταναστευτικής Πολιτικής Τασία Χριστοδουλοπούλου υποστηρίζοντας πως δεν υπάρχει κανένα πρόβλημα με το θέμα των προσφύγων. Η Τασία Χριστοδουλοπούλου μιλώντας στον τηλεοπτικό σταθμό Mega ενώ τόνισε πως το πρωί οι πρόσφυγες λιάζονται στις πλατείες της πρωτεύουσας καθώς δεν… έχουν δουλειά.«Γιατί να μη λιάζονται; Αφού δεν δουλεύουν γιατί να μη λιάζονται», είπεΤην ώρα που κύματα μεταναστών και προσφύγων έρχονται με ακατάπαυστους ρυθμούς στην Αθήνα και κατασκηνώνουν σε[……..]


Εγκύκλιος e-ΕΦΚΑ για την προσωρινή σύνταξη ΕΝΔΙΣΥ\nΠροσωρινή σύνταξη: Χορήγηση έως 60 μέρες μετά την υποβολή αίτησης – Εγκύκλιος e-ΕΦΚΑ\nΗ χορήγηση προσωρινής σύνταξης, δεν πρέπει εφεξής να υπερβαίνει τις 60 μέρες, κατ’ ανώτατο όριο. Τούτο προκύπτει από εγκύκλιο του e-ΕΦΚΑ, που εκδόθηκε κατ’ εφαρμογή του πρόσφατου νόμου (ν.4714/2020). Εκεί, αναφέρονται όλες οι λεπτομέρειες για τη χορήγηση της εν λόγω παροχής. Πιο συγκεκριμένα, ισχύουν τα εξής:\nΗ προσωρινή σύνταξη θα υπολογίζεται στο 80% του μέσου όρου των μηνιαίων αποδοχών του ασφαλισμένου κατά το τελευταίο έτος ασφάλισης πριν υποβάλλει αίτηση συνταξιοδότησης.\nΓια αυτοτελώς απασχολούμενους, ελεύθερους επαγγελματίες και ασφαλισμένους στον Ο.Γ.Α., το ποσό της προσωρινής σύνταξης θα ισούται με το 70% του μέσου μηνιαίου εισοδήματος της ίδιας περιόδου.\nΣυνταξιούχοι που συνεχίζουν να εργάζονται, λαμβάνουν 30% μειωμένη προσωρινή σύνταξη. Οι εξαιρέσεις είναι:\nΌσοι συνταξιούχοι έως 28 Φεβρουαρίου συμπλήρωσαν το 61ο έτος, μπορούν να λαμβάνουν προσωρινή σύνταξη, που θα είναι 30% μειωμένη, αν συνεχίζουν να εργάζονται. Από την 1η Μαρτίου 2021, η άρση αναστολής καταβολής της σύνταξης θα πραγματοποιείται με τη συμπλήρωση του 62ου έτους της ηλικίας των δικαιούχων.\nΓια τους μισθωτούς και τους ασφαλισμένους του ΟΓΑ, η προσωρινή σύνταξη δεν μπορεί να υπολείπεται της εθνικής σύνταξης για 20 έτη ασφάλισης (384 ευρώ), αλλά ούτε να υπερβαίνει το διπλάσιό της (768 ευρώ).\nΓια αυτοτελώς απασχολούμενους και ελεύθερους επαγγελματίες, ισχύει η βάση των 384 ευρώ, αλλά στο ανώτερο επίπεδο, η προσωρινή σύνταξη θα μπορεί να ανέλθει έως τα 960 ευρώ (δυόμιση φορές της εθνικής σύνταξης για 20 έτη ασφάλισης).\nΣτις περιπτώσεις αυτές η προσωρινή σύνταξη αντιστοιχεί χορηγείται στους δικαιούχους σε ποσοστό 70%. Αν όμως η αίτηση υποβληθεί ηλεκτρονικά, τότε η προσωρινή σύνταξη λόγω θανάτου ανέρχεται στο 80%, αν συμμετέχουν τέκνα, σε διαφορετική περίπτωση διατηρείται στο 70%. Το ποσό της δεν μπορεί να υπολείπεται τα 345,6 ευρώ, (εθνική σύνταξη για 15αετία).\nΠροηγούμενο άρθροe-ΕΦΚΑ: Αναπροσαρμογή προϋπολογισμού λόγω αναδρομικών – Προβληματισμός για τα έσοδα\nΕπόμενο άρθρο«Επί ποδός πολέμου» η ΑΔΕΔΥ: Απεργία στις 3 Ιουνίου για το εργασιακό νομοσχέδιο